42 Hwɛ, m’akoa+ a mikura ne mu denneennen!+ Nea mapaw no+ a me kra agye no atom!+ Mede me honhom ahyɛ ne mu,+ na ɔde atɛntrenee bɛbrɛ amanaman no.+ 2 Ɔrenteɛm na ɔremma ne nne so, na ɔremma obiara nte ne nne wɔ abɔnten so.+ 3 Ɔremmu demmire a abukaw biara mu,+ na ɔrennum ntamaban biara a ayɛ wusiwusi. Ɔde nokwaredi bebu atɛntrenee.+ 4 Ɔrengow na ɔremmotow kosi sɛ ɔde atɛntrenee besi asase so,+ na nsuano aman bɛtwɛn ne mmara.+ 5 Nokware Nyankopɔn Yehowa, nea ɔbɔɔ ɔsoro+ na ɔtwee mu,+ nea ɔtrɛw asase+ ne ɛso nneɛma mu,+ nea ɔde ahome+ ma nnipa a wɔte so+ na ɔde honhom ma wɔn a wɔnam so+ no asɛm ni: 6 “Me Yehowa, mafrɛ wo trenee mu,+ na maso wo nsa.+ Mɛbɔ wo ho ban na mede wo ayɛ apam ama nnipa,+ ne kanea ama aman,+ 7 na ama woabue anifuraefo ani,+ na woayi nneduafo afi afiase,+ na woayi wɔn a wɔte sum mu afi nneduadan mu.+ 8 “Mene Yehowa; me din ne no.+ Na meremfa m’anuonyam mma obiara,+ na m’ayeyi+ nso, meremfa mma ahoni.+ 9 “Nea edi kan no aba mu,+ na mereka nsɛm foforo. Merema moate ansa na afi adi.”+ 10 Monto dwom foforo mma Yehowa,+ munyi no ayɛ mfi asase ano,+ mo a mutwa po+ na mudidi so, nsuano aman ne mo a motete mu.+ 11 Sare+ ne ne nkurow, Kedar nkuraa,+ mma wɔn nne so. Wɔn a wɔtete abotan mu+ nni ahurusi. Nnipa a wɔwɔ mmepɔw atifi nteɛm denneennen. 12 Wɔnhyɛ Yehowa anuonyam+ na wonyi no ayɛ nsuano aman mu.+ 13 Yehowa ankasa bepue sɛ dɔmmarima.+ Ɔbɛkanyan ne ho sɛ ɔkofo.+ Ɔbɛteɛm, ɔbɛbɔ ose;+ obedi n’atamfo so mmarimasɛm.+ 14 “Mayɛ komm akyɛ.+ Mamua m’ano+ ahyɛ me ho so.+ Afei merebɛpene sɛ ɔbea a ɔrewo, na mɛhome hahyeehahyee na magu ahome prɛko.+ 15 Mɛsɛe+ mmepɔw ne nkoko, na mɛma ɛso nhaban nyinaa ahyew. Mɛma nsubɔnten adan nsupɔw na awora ayoyow.+ 16 Mɛma anifuraefo anantew kwan a wonnim so so,+ na mɛma wɔafa tempɔn a wɔmfaa so da so.+ Mɛma wɔn anim sum adan hann,+ na nea ɛhɔ yɛ abonkyiabonkyi adan asasetamaa.+ Eyi na mɛyɛ ama wɔn, na merennyaw wɔn.”+ 17 Wɔn a wɔde wɔn ho to ahoni a wɔasen so,+ wɔn a wɔka kyerɛ ahoni a wɔagu sɛ: “Mone yɛn anyame”+ no, wɔbɛma wɔasan wɔn akyi, na wɔn ani bewu. 18 Asotifo, muntie; anifuraefo, monhwɛ na munhu.+ 19 Hena na n’ani afura sɛ m’akoa, na hena na n’aso asiw sɛ me bɔfo a mesoma no? Hena na n’ani afura sɛ nea wɔatua no ka, anaa n’ani afura sɛ Yehowa akoa?+ 20 Woahu nneɛma pii, nanso woanhwɛ.+ Woabue w’aso, nanso woantie.+ 21 Yehowa trenee nti,+ n’ani gye ho sɛ ɔbɛma mmara no so+ na ayɛ kɛse. 22 Na wɔyɛ nnipa a wɔafa wɔn nneɛma, wɔafom ne nyinaa;+ na wɔn nyinaa aka ntokuru mu, na wɔde wɔn asie nneduadan mu.+ Wɔafa wɔn nneɛma, na ogyefo biara nni hɔ;+ wɔafow wɔn, na obiara nni hɔ a ɔbɛka sɛ: “Momfa mmra!” 23 Mo mu hena na ɔbɛyɛ aso atie asɛm yi? Hena na ɔbɛwɛn n’aso atie nea wɔbɛka akyiri yi?+ 24 Hena na ɔmaa kwan ma wɔfow Yakob na ɔde Israel hyɛɛ adwowtwafo nsa? So ɛnyɛ Yehowa, nea wɔayɛ bɔne atia no no, nea wɔamfa n’akwan so no, nea wɔantie ne mmara no?+ 25 Enti ohwiee n’anibere, n’abufuw ne ɔko mu abufuhyew guu no so.+ Na ɛdɛw twaa ne ho hyiae,+ nanso wanhu;+ ɛhyew no, nanso wamfa anhyɛ ne komam.+


LYRICS: Obibini - Lemme Know ft. A.I – PlugTimes.com\nHome/Entertainment/LYRICS: Obibini – Lemme Know ft. A.I\nObibini’s ‘Lemme’ Lyrics\nThe lyrics to Zylofon Music rapper Obibini’s ‘Lemme’ song featuring A.I has been made available to make fans and the general public sing and rap along perfectly.\nVERSE 1 – Obibini\nMe dɔ wiase, wo shine sɛ chrome\nWo nti me nam a, m’abati nam wiem tesɛ drone\nGirl, you know say you bad to the bone\nEbe you you for dey at the side of my throne\nSexy, I dey thirst more\nYou be Pepsi, mechecke wo sɛ chessboard\nMy mattress broad\nStretche wo legs or better yet fa me chest na reste, stress gone!\nWode rent ka a, bille me na m’ɛtua quick\nLouis Vuitton shop, nea wopɛ biaa, pick!\nMe, I don’t think you’re beautiful, you’re beyond it\nKɔm de me na me hu wo a, me wurafi m’aduane\nW’anwaa me a, mendɔ obiaa, menbɔ wo dua\nƐba no ɔdɔ nsɛm a, I be senior (Abyssinia), Ethiopia!\nMeda a menna, insomnia\nM’ayɛ sɛ nsuom nam\nSɛ meyɛ Shrek a, woyɛ Fiona!\nCHORUS – A.I\nJust lemme know, Finna get you home\nMe a me hwɛ a, I like\nNa me pɛ wo no oo, waa de ne nti no oo\nƆbaa, deɛ nti na yentumi – Yes, mene wo!\nHemaa, w’awie n’ɛda\nƆbaa, fatwi me a m’antwi me\nMma nso me, saa wo deɛ, n’ɛfa!\nObiaa ne wo mpere ho, woa ne woara (Goddamn right)\nƐyɛ wei na me gyidi su yi! Woara (Yɛnnyɛ ntɛm)\nƆde ade n’agye me sei, Woara! (Goddamn right)\nVERSE 2 – Obibini\nMɛdɔ wo a’a kosi infinity\nMene wo tesɛ gutter ne impurity\nWonni hɔ a, asɛ rubber bi kyekyere me ti\nKyerɛ me son ne me daughter what’s humility\nEii, woyɛ sexy, I’m inquisitive\nWo nante a, Lord have mercy, me sen primitive\nWo deserve designers, no nudity\nSɛ ɛyɛ cash a no doubt, frɛ me Menzgold u see!\nMedɔwiase, w’adwen n’aben\nMehu wo a, na me rushe, adrenaline\nI’m the type to go asking, m’ase w’amen?\nShorty, mɛma kɔm ade wo deɛ, adɛn?\nAhomateaa donko, mesi bar tonko\nWhen I go see your mommy, your poppy and uncle\nSɛ ɛyɛ Mampong, Akuapem anaa Konongo\nM’ayɛ krado sɛ padlock, ɛnyɛ me long!\nHOOK – A.I\nOh my word, ɔbaa\nHold it right there, ɔhemaa\nDeɛn na ɔɔka, gyae ma wɔnka\nHe don’t wife em’ so\nWonteano nti no, ɔse Ayisi amma anka\nWɔde me ayɔ, abufuo nti no\nW’agyae mehɔ, sesei nti no\nWɔnse ɛdeɛndeɛn, hwan na wɔɔboa\nHwan n’ɛpɛ, monnyae mo ntoatoa\nM’ahunu mu dɛ ma m’aso asisi\nEfie me fie, mesua biibi\nDaa wonekrɔ hemaa, woa ne woara\nBra ma yɛntena! ɔde ade n’agye me sei!


Ɔwɛn-Aban a Emu Nyɛ Den—Dɛn Nti na Wɔyɛe? | Adesua\nKENKAN WƆ Afrikaans Albanian Amharic Arabic Armenian Bicol Cebuano Chinese Mandarin (Simplified) Chinese Mandarin (Traditional) Croatian Czech Danish Dutch English Estonian Ewe Finnish French Georgian German Greek Haitian Creole Hiligaynon Hungarian Iloko Indonesian Italian Japanese Kinyarwanda Kirghiz Korean Kwanyama Latvian Lithuanian Malagasy Malay Ndebele Ndonga Norwegian Pangasinan Polish Portuguese Quechua (Ayacucho) Romanian Russian Sepedi Serbian Sesotho (Lesotho) Shona Slovak Slovenian Spanish Swati Swedish Tagalog Thai Tsonga Tswana Turkish Twi Ukrainian Venda Vietnamese Zulu\nMFE pii ni, mmarima ne mmea a wɔwɔ wiase afanan nyinaa anya Bible mu nsɛm a ɛwɔ Ɔwɛn-Aban mu no so mfaso na wɔakyerɛ ho anisɔ. July 2011 no, wotintim Ɔwɛn-Aban a edi kan a emu nsɛm nyɛ den (simplified edition) wɔ Borɔfo kasa mu. Saa Ɔwɛn-Aban no kae sɛ: “Yɛbɛsɔ eyi ahwɛ afe biako na sɛ yehu sɛ ɛbɛboa nkurɔfo a, yɛbɛkɔ so atintim.”\nƐyɛ yɛn anigye sɛ yɛbɛma moate sɛ yɛasi gyinae sɛ yɛbɛkɔ so atintim. Akyiri yi yɛbɛyɛ Ɔwɛn-Aban a emu nsɛm nyɛ den no bi wɔ French, Portuguese, ne Spanish kasa mu.\nNEA ENTI A NKURƆFO ANI GYE HO\nBere a anuanom a wɔwɔ South Pacific nsa kaa Ɔwɛn-Aban no, wɔn mu pii kae sɛ: “Afei de, anuanom tumi te Ɔwɛn-Aban no ase yiye.” Ebinom nso kyerɛwee sɛ: “Seesei yɛnsɛe bere nhwehwɛ nsɛm bi nkyerɛase, mmom yɛde saa bere no dɔ kyerɛwsɛm a ɛwom no mu asukɔ hu sɛnea ɛfa adesua no ho.”\n“Seesei yɛnsɛe bere nhwehwɛ nsɛm bi nkyerɛase, mmom yɛde saa bere no dɔ kyerɛwsɛm a ɛwom no mu asukɔ hu sɛnea ɛfa adesua no ho”\nƆbea bi a wawie kɔlege a ɔwɔ United States kae sɛ: “Mfe 18 a atwam no, na me kasa ne nsɛm a mekyerɛw nyinaa yɛ nsɛm akɛseakɛse a wɔka wɔ sukuupɔn mu. Me nhomasua kaa me nsusuwii na daa na meka nsɛm a emu dɔ. Mihui sɛ ɛsɛ sɛ meyɛ nsakrae wɔ me nsusuwii ne me kasa mu.” Seesei ɔbea yi yɛ ɔsɛmpakafo a otu mpɔn, na ɔkyerɛwee sɛ: “Ɔwɛn-Aban a emu nsɛm nyɛ den no aboa me paa. Nsɛm a ɛwom ba fam, enti akyerɛ me sɛnea merekasa a mede me nsɛm bɛto fam.”\nOnuawa bi a ɔwɔ England a ɔbɔɔ asu 1972 nso kaa Ɔwɛn-Aban a emu nsɛm nyɛ den no ho asɛm sɛ: “Bere a mekenkan nea edi kan no, ɛyɛɛ me sɛ nea Yehowa te me nkyɛn a ɔde ne nsa ato me kɔn mu ne me rekenkan. Ná ɛte sɛ agya bi a ɔrekenkan anansesɛm bi a ɛyɛ dɛ akyerɛ ne ba ansa na wakɔ kɛtɛ so.”\nOnuawa bi a ɔwɔ United States Betel a ɔbɔɔ asu bɛyɛ mfe 40 ni kae sɛ ɛtɔ da bi a Ɔwɛn-Aban a emu nsɛm nyɛ den no ma ɔte nneɛma ase yiye. Ɛho nhwɛso ne sɛnea wɔkyerɛkyerɛɛ “adansefo mununkum” a ɛwɔ Hebrifo 12:1 mu wɔ adaka a wɔato din, “Some Expressions Explained” (Nsɛm Bi a Wɔakyerɛkyerɛ Mu) wɔ September 15, 2011 Ɔwɛn-Aban mu no. Ɛkyerɛɛ “adansefo mununkum” mu sɛ: “Wɔdɔɔso ara ma wɔrentumi nkan wɔn.” Onuawa no kae sɛ: “Eyi ma metee saa kyerɛwsɛm no ase yiye.” Ɔkaa Ɔwɛn-Aban adesua a yɛyɛ no dapɛn biara no nso ho asɛm sɛ: “Sɛ abofra bi kenkan mmuae no tee fi Ɔwɛn-Aban a emu nsɛm nyɛ den no mu mpo a, ɛnyɛ nsɛmfua no ara na ɛwɔ Ɔwɛn-Aban a nnipa dodow no ara kura no mu. Enti anuanom ani gye abofra no mmuae ho.”\nOnuawa foforo a ɔwɔ Betel nso kyerɛwee sɛ: “Me yam a anka madu asafo nhyiam ase retie mmofra no mmuae. Ɔwɛn-Aban a emu nsɛm nyɛ den no aboa wɔn ma wɔma mmuae a wonsuro. Wɔn mmuae hyɛ me nkuran.”\nOnuawa bi a ɔbɔɔ asu afe 1984 kyerɛe sɛ n’ani agye saa Ɔwɛn-Aban yi ho. Ɔkae sɛ: “Eyi de, wobɛka sɛ wɔkyerɛw maa me. Merekenkan a ɛnyɛ den sɛ mɛte ase. Seesei mewɔ ahotoso sɛ yɛreyɛ Ɔwɛn-Aban Adesua a, metumi ama mmuae.”\nAWOFO ANI GYE HO\nMaame bi a ne babarima adi mfe ason kae sɛ: “Kan no sɛ yɛresua Ɔwɛn-Aban wɔ fie a, na migye bere pii kyerɛkyerɛ nsɛm mu kyerɛ no; mewie no na me mu nsu nyinaa atwe.” Ɔwɛn-Aban a emu nsɛm nyɛ den no aboa no dɛn? Ɔkyerɛwee sɛ: “Abofra no ankasa tumi kenkan te ase ma ɛyɛ me nwonwa. Esiane sɛ emu nsɛm nyɛ den na nsɛm no yɛ ntiantiaa nti, n’ani gye ho. Seesei ɔno nkutoo tumi sua a memmoa no na yɛkɔ adesua a, n’ani si Ɔwɛn-Aban no mu saa ara kosi sɛ yebewie.”\n“Abofra no ankasa tumi kenkan te ase ma ɛyɛ me nwonwa”\nMaame bi a ɔwɔ babea a wadi mfe akron kyerɛwee sɛ: “Bere bi a atwam no na yɛboa yɛn babea no ansa na wama mmuae. Nanso seesei de, n’ankasa tumi ma mmuae. Yɛntaa nkyerɛkyerɛ nsɛm mu ansa na wate ase. Esiane sɛ ɔte ase nti, yɛreyɛ Ɔwɛn-Aban Adesua a, onya mu kyɛfa.”\nNEA MMOFRA AKA\nMmofra pii te nka sɛ wɔn nti na wɔyɛɛ Ɔwɛn-Aban a emu nsɛm nyɛ den no. Abeawa bi a wɔfrɛ no Rebecca a wadi mfe 12 srɛe sɛ: “Mesrɛ mo monkɔ so nyɛ mma yɛn!” Ɔkae sɛ: “M’ani gye ɔfã a wɔato din, ‘Some Expressions Explained’ no ho paa. Emu yɛ mmerɛw ma mmofra.”\nNicolette a wadi mfe ason nso te nka saa ara. Ɔkae sɛ: “Kan no sɛ misua Ɔwɛn-Aban a, na mente ase koraa. Nanso seesei de m’ankasa tumi ma mmuae bebree.” Abeawa bi a wadi mfe akron a wɔfrɛ no Emma nso kyerɛwee sɛ: “Aboa me ne me nuabarima a wadi mfe asia no paa. Yetumi te ase yiye! Yɛda mo ase!”\nNokwasɛm ni, Ɔwɛn-Aban foforo a emu nsɛm nyɛ den yi reboa nnipa pii. Ɛreboa paa, na yɛbɛkɔ so ara atintim aka Ɔwɛn-Aban a ɛwɔ hɔ dedaw a wofii ase tintim no afe 1879 mu no ho. Ɛno nso aboa nnipa pii paa.


1 Mose 15 ASCB – Genesis 15 NIVUK | Biblica\n1 Mose 15 ASCB – Genesis 15 NIVUK\n1Yeinom akyiri no, Awurade kasa kyerɛɛ Abram wɔ anisoadehunu mu sɛ,\nMeyɛ wo kyɛm.\n2Abram nso buaa sɛ, “Ao, Awurade Onyankopɔn, ɛdeɛn na wode bɛma me wɔ ɛberɛ a menni ɔba. Onipa a ɔbɛdi mʼadeɛ no yɛ Damaskoni Elieser?” 3Na Abram toaa so sɛ, “Wommaa me mma enti, akoa a wɔwoo no wɔ me fie no na ɔbɛdi mʼadeɛ.”\n4Ɛnna Awurade ka kyerɛɛ Abram sɛ, “Saa ɔbarima yi renni wʼadeɛ da, agye wʼankasa wo yafumma.” 5Onyankopɔn de Abram kɔɔ afikyire, na ɔka kyerɛɛ no sɛ, “Pagya wʼani hwɛ soro na hwɛ sɛ wobɛtumi akan ɔsoro nsoromma anaa.” Afei, Onyankopɔn ka kyerɛɛ Abram sɛ, “Saa ara na wʼasefoɔ bɛdɔɔso.”\n6Abram gyee asɛm a Awurade kaeɛ no diiɛ. Ne saa enti, Awurade buu no onipa tenenee.\n7Awurade Onyankopɔn kyerɛɛ Abram bio sɛ, “Mene Awurade a mede wo firi Ur a ɛwɔ Kaldeafoɔ asase so baeɛ sɛ mede saa asase yi rema wo sɛ wʼagyapadeɛ.”\n8Nanso, Abram kaa sɛ, “Ao, Ɔsorosoro Awurade, ɛbɛyɛ sɛn na mɛhunu sɛ, asase no bɛyɛ me dea?”\n9Awurade ka kyerɛɛ Abram sɛ, “Fa nantwie ba a wadi mfeɛ mmiɛnsa, abirekyibereɛ a wadi mfeɛ mmiɛnsa, odwennini a wadi mfeɛ mmiɛnsa, anyankuku ne aborɔnoma ba brɛ me.”\n10Abram de yeinom nyinaa brɛɛ Onyankopɔn, paapae wɔn mu mmienu, na ɔde afaafa no kyerɛkyerɛɛ animu, de guguu hɔ. Na nnomaa no deɛ, wampaapae wɔn mu. 11Na apete bɛsisii mmoa no afunu so no, Abram pamoo wɔn.\n12Ɛberɛ a owia rekɔtɔ no, Abram daa hatee, na esum kabii a ɛyɛ hu tɔɔ ne so. 13Afei, Awurade ka kyerɛɛ Abram sɛ, “Gye di sɛ wʼasefoɔ bɛyɛ ahɔhoɔ wɔ asase a ɛnyɛ wɔn dea so. Wɔbɛyɛ nkoa wɔ ɔman no mu, asom, na wɔayɛ wɔn ayayadeɛ mfeɛ ahanan. 14Nanso, mɛtwe saa ɔman a wʼasefoɔ bɛsom wɔn no aso, na ɛno akyiri no, wɔbɛfiri ɔman a wɔsom mu no mu aba sɛ adefoɔ. 15Wo deɛ, wobɛwu asomdwoeɛ mu. Wobɛnyini akyɛre yie ansa na woawu. 16Nanso, awoɔ ntoatoasoɔ a ɛtɔ so ɛnan no mu, wʼasefoɔ bɛsane aba saa ɔman yi mu bio. Ɛfiri sɛ, saa ɛberɛ yi, Amorifoɔ a wɔte saa asase yi so ɛnnɛ yi bɔne a wɔyɛ no nnya nnuruu deɛ wɔtwe wɔn aso ma ɛyɛ yie.”\n17Na ɛbaa sɛ owia kɔtɔeɛ, na esum duruiɛ no, Abram hunuu egyakukuo bi sɛ ɛrefiri wisie ne ogyatɛn a ɛrederɛ bɛfaa mmoa a wɔakum wɔn no afunu afaafa no ntam. 18Saa ɛda no ara, Awurade ne Abram yɛɛ apam, kaa sɛ, “Mede saa asase a ɛfiri Misraim asubɔnten no ho, de kɔsi asubɔnten kɛseɛ Eufrate ho bɛma wo ne wʼasefoɔ. 19Saa ara nso na mede Kenifoɔ, Kenesifoɔ, Kadmonifoɔ, 20Hetifoɔ, Perisifoɔ, Refaimfoɔ, 21Amorifoɔ, Kanaanfoɔ, Girgasifoɔ ne Yebusifoɔ nsase nyinaa bɛma wo ne wʼasefoɔ no.”\nASCB : 1 Mose 15\nyour very great reward.15:1 Or shield; / your reward will be very great’\n2But Abram said, ‘Sovereign Lord, what can you give me since I remain childless and the one who will inherit15:2 The meaning of the Hebrew for this phrase is uncertain. my estate is Eliezer of Damascus?’ 3And Abram said, ‘You have given me no children; so a servant in my household will be my heir.’\n4Then the word of the Lord came to him: ‘This man will not be your heir, but a son who is your own flesh and blood will be your heir.’ 5He took him outside and said, ‘Look up at the sky and count the stars – if indeed you can count them.’ Then he said to him, ‘So shall your offspring15:5 Or seed be.’\n17When the sun had set and darkness had fallen, a smoking brazier with a blazing torch appeared and passed between the pieces. 18On that day the Lord made a covenant with Abram and said, ‘To your descendants I give this land, from the Wadi15:18 Or river of Egypt to the great river, the Euphrates – 19the land of the Kenites, Kenizzites, Kadmonites, 20Hittites, Perizzites, Rephaites, 21Amorites, Canaanites, Girgashites and Jebusites.’\nNIVUK : Genesis 15


Yesu Kaa sɛ,‘Wɔnni ne Honam Nnom ne Mogya?’ | Yesu Asetena\nƐSƐ SƐ WƆDI NE HONAM NA WƆNOM NE MOGYA\nN’ASƐM TOO NNIPA PII HINTIDUA NA WƆANNI N’AKYI BIO\nBere a Yesu kɔɔ Kapernaum hyiadan mu no, ɔkyerɛkyerɛɛ nkurɔfo no sɛ ɔno ne nokware paanoo a ɛfiri soro no. Nea ɔkae no nyɛ ade foforo. Nnipa a wɔfiri Galilea Po no agya bɛhwehwɛɛ no a ɔmaa wɔn paanoo ne mpataa dii no, asɛm koro no ara na ɔka kyerɛɛ wɔn.\nYesu toaa n’asɛm no so sɛ: “Mo agyanom dii mana wɔ serɛ so nanso wɔwuwuiɛ.” Afei ɔkaa sɛ: “Mene paanoo a ɛte ase a ɛsiane firii soro baeɛ no; sɛ obi di paanoo yi bi a, ɔbɛtena ase daa; na nokorɛm no, paanoo a mede bɛma no ne me honam ɛsiane wiase nkwa nti.”—Yohane 6:48-51.\nAfe 30, aka kakra ma Twam afahyɛ no adu so no, Yesu ka kyerɛɛ Nikodemo sɛ Onyankopɔn dɔ wiase paa ma enti ɔsomaa ne Ba sɛ ɔmmɛyɛ Agyenkwa. Nanso afei deɛ Yesu se ɛsɛ sɛ nnipa di ne honam, kyerɛ sɛ, ɛsɛ sɛ wɔnya afɔre a ɔrebɛbɔ no mu gyidi. Sɛ obi yɛ saa a, ɛbɛma wanya daa nkwa.\nAsɛm a Yesu kae no ansen nkurɔfo no tirim. Enti wɔbisaa sɛ: “Ɛbɛyɛ dɛn na onipa yi atumi de ne honam ama yɛn adi?” (Yohane 6:52) Ná Yesu pɛ sɛ wɔhu sɛ ɛnyɛ ne honam paa na ɔreka ho asɛm. Ɔkaa biribi a ɛbɛma wɔate ase.\nƆkaa sɛ: “Sɛ moanni onipa Ba no honam annom ne mogya a, monni nkwa wɔ mo mu. Deɛ ɔdi me honam nom me mogya no wɔ daa nkwa, . . . na me honam yɛ aduane ankasa, na me mogya nso yɛ anonneɛ ankasa. Deɛ ɔdi me honam na ɔnom me mogya no wɔ me mu, na me nso mewɔ ne mu.”—Yohane 6:53-56.\nNnipa a na wɔretie Yesu no, na wɔyɛ Yudafo, enti wo deɛ hwɛ sɛnea asɛm yi bɛhaw wɔn afa! Ɛbɛyɛ wɔn sɛ gyama ɔreka akyerɛ wɔn sɛ wɔnwe nnipa nam na wɔnnom mogya. Nanso na Onyankopɔn mmara kyerɛ sɛ mma wɔnni mogya. (Genesis 9:4; Leviticus 17:10, 11) Nanso, na ɛnyɛ nnipa nam anaa mogya paa na Yesu reka ho asɛm. Nea na ɔreka ara ne sɛ, obiara a ɔpɛ daa nkwa no, ɛsɛ sɛ ɔnya afɔre a ɔde ne nipadua a bɔne biara nni ho rebɛbɔ no mu gyidi. Nkyerɛkyerɛmu yi nyinaa akyi no, n’asuafo no pii ante ase. Ebinom kaa sɛ: “Asɛm yi ano yɛ den; hwan na ɔbɛtumi atie?”—Yohane 6:60.\nYesu huu sɛ n’asuafo no bi renwiinwii, enti ɔbisaa wɔn sɛ: “Yei to mo suntidua anaa? Na sɛ mohunu onipa Ba no sɛ ɔreforo akɔ baabi a na ɔwɔ kane no nso ɛ? . . . Nsɛm a maka akyerɛ mo no yɛ honhom ne nkwa. Nanso mo mu bi nnye nni.” Wei maa n’asuafo no bebree gyaee n’akyi di.—Yohane 6:61-64.\nAfei Yesu bisaa n’asomafo 12 no sɛ: “Mo nso mopɛ sɛ mokɔ anaa?” Petro buaa sɛ: “Awurade, hwan nkyɛn na yɛnkɔ? Wo na wowɔ daa nkwa nsɛm; na yɛagye adi na yɛabɛhunu sɛ wone Ɔkronkronni a ɔfiri Onyankopɔn hɔ.” (Yohane 6:67-69) Ɛwom, bɛsi saa bere yi nyinaa na Petro ne asomafo a aka no ntee Yesu asɛm no ase papa, nanso wɔkyerɛɛ sɛ wɔtaa Yesu akyi.\nYesu ani gyee Petro asɛm no ho, nanso ɔkaa sɛ: “Ɛnyɛ me na meyii mo nnipa dumienu yi? Nanso mo mu baako yɛ otwirifoɔ.” (Yohane 6:70) Ná Yesu reka Yuda Iskariot ho asɛm. Ɛbɛyɛ sɛ na Yesu ahu sɛ Yuda afiri ase renya adwemmɔne.\nNe nyinaa akyi no, Yesu koma tɔɔ ne yam sɛ Petro ne asomafo a aka no deɛ, biribiara amma wɔannyae n’akyi di; mmom wɔtoaa nkwagye adwuma no so.\nƐkwan bɛn na Yesu faa so de ne nipadua maa nnipa? Ɛbɛyɛ dɛn na obi ‘adi Yesu honam’?\nAdɛn nti na nea Yesu ka faa ne nipadua ne ne mogya ho no yɛɛ nkurɔfo no nwonwa? Dɛn paa na na Yesu repɛ akyerɛ?\nBere a nnipa pii gyaee Yesu akyi di no, dɛn na Petro kae?


Luka 1 | Intanɛt So Bible| Wiase Foforɔ Nkyerɛaseɛ\nLuka Asɛmpa 1:1-80\nƆkyerɛw kɔmaa Teofilo (1-4)\nGabriel bɛkae sɛ wɔbɛwo Yohane Suboni (5-25)\nGabriel bɛkae sɛ wɔbɛwo Yesu (26-38)\nMaria kɔsraa Elisabet (39-45)\nMaria kamfoo Yehowa (46-56)\nWɔwoo Yohane, na wɔtoo no din (57-66)\nSakaria hyɛɛ nkɔm (67-80)\n1 Nnipa bebree abɔ mmɔden sɛ wɔbɛhyehyɛ nokwasɛm ahorow a yɛagye atom no.+ 2 Saa nokwasɛm no, adansefo a wɔde wɔn ani huu nea ɛkɔɔ so+ fi mfiase, ne wɔn a asɛmpa no nti wɔsomee no+ na wɔde maa yɛn. 3 Ɛno nti, me nso mabɔ me tirim saa ara, efisɛ mahwehwɛ nneɛma nyinaa mu pɛpɛɛpɛ afi mfiase, sɛnea ɛbɛyɛ a mɛkyerɛw no nnidiso nnidiso abrɛ wo, onuonyamfo Teofilo,+ 4 na ama woahu sɛ, nsɛm a wɔde akyerɛkyerɛ wo a wote fii nkurɔfo anom+ no yɛ nokware. 5 Yudea hene Herode* bere so no,+ na ɔsɔfo bi wɔ hɔ a wɔfrɛ no Sakaria a ofi Abia+ asɔfokuw no mu. Ná ne yere yɛ Aaron mma mmea* no mu baako, na na ne din de Elisabet. 6 Ná wɔn baanu nyinaa teɛ wɔ Onyankopɔn anim, na na wodi Yehowa* mmara ne n’ahyɛde nyinaa so pɛpɛɛpɛ a asɛm biara nni wɔn ho. 7 Nanso na wonni ba, efisɛ na Elisabet nwo,* na na wɔn baanu nyinaa anyinyin paa. 8 Eduu asɔfokuw+ a Sakaria wom no so sɛ wɔyɛ asɔfodwuma wɔ Onyankopɔn anim. 9 Na sɛnea asɔfodwuma no ho nhyehyɛe* te no, na adu Sakaria so sɛ ɔkɔ Yehowa* kronkronbea+ hɔ kɔhyew aduhuam.+ 10 Bere a ɔrehyew aduhuam no, na nnipadɔm no nyinaa wɔ abɔnten* rebɔ mpae. 11 Ɛnna Yehowa* bɔfo yii ne ho adi kyerɛɛ no, na obegyinaa aduhuam afɔremuka no nifa. 12 Bere a Sakaria huu no no, ne ho yeraw no, na ehu kaa no. 13 Nanso ɔbɔfo no ka kyerɛɛ no sɛ: “Sakaria, nsuro, efisɛ wɔatie wo nkotosrɛ, na wo yere Elisabet bɛwo ɔbabarima ama wo, na ɛsɛ sɛ woto ne din Yohane.+ 14 W’ani begye na wo ho asɛpɛw wo, na nnipa pii bedi n’awo ho ahurusi,+ 15 efisɛ ɔbɛyɛ kɛse Yehowa* anim.+ Nanso ɛnsɛ sɛ ɔnom bobesa anaa nsã a ɛbow biara,+ na honhom kronkron bɛyɛ no ma mpo ansa na wɔawo no,*+ 16 na ɔbɛdan Israel mma pii asan aba Yehowa* wɔn Nyankopɔn nkyɛn.+ 17 Afei nso, ɔde Elia honhom ne ne tumi bedi Onyankopɔn anim,+ sɛnea ɛbɛyɛ a ɔbɛdan agyanom koma aba mma so,+ ne asoɔdenfo aba atreneefo nyansa ho, na wasiesie nkurɔfo bi ama Yehowa.”*+ 18 Ɛnna Sakaria bisaa ɔbɔfo no sɛ: “Dɛn na ɛkyerɛ sɛ nea woreka yi bɛba mu? Efisɛ mabɔ akwakoraa, na me yere nso anyin paa.” 19 Ɔbɔfo no buaa no sɛ: “Mene Gabriel,+ nea ogyina Onyankopɔn anim;+ wasoma me sɛ me ne wo mmɛkasa, na menka asɛmpa yi nkyerɛ wo. 20 Hwɛ! wobɛtɔ mum, na worentumi nkasa de kosi da a eyinom bɛba mu, efisɛ woannye me nsɛm anni, nsɛm a ɛbɛba mu wɔ bere a wɔahyɛ mu no.” 21 Saa bere no nyinaa, na nkurɔfo no retwɛn Sakaria, na ɛyɛɛ wɔn nwonwa sɛ wakyɛ wɔ kronkronbea hɔ saa. 22 Bere a ɔbae no, na ontumi ne wɔn nkasa, na wohui sɛ wakohu n’ani so ade* wɔ kronkronbea hɔ. Ɔde ne nsa yɛɛ nsɛnkyerɛnne kyerɛɛ wɔn, nanso wantumi ankasa. 23 Bere a nna a ɔde reyɛ adwuma kronkron* no baa awiei no, ofii hɔ kɔɔ ne fi. 24 Nna bi akyi no, ne yere Elisabet nyinsɛnee. Elisabet de ne ho siei abosome anum, na ɔkae sɛ: 25 “Nea Yehowa* ayɛ ama me wɔ nna yi mu ni. Watwa n’ani abɛhwɛ me, na wayi m’animguase afi hɔ.”*+ 26 Bere a Elisabet nyinsɛn no dii abosome asia no, Onyankopɔn somaa ɔbɔfo Gabriel+ kɔɔ Galilea kurow bi a wɔfrɛ no Nasaret mu, 27 na ɔma ɔkɔɔ ɔbaabun+ bi nkyɛn. Ná wɔde ɔbaabun no ama Yosef a ofi Dawid fi no sɛ ɔbea a ɔbɛware no. Ná ɔbaabun no din de Maria.+ 28 Bere a ɔbɔfo no kɔɔ Maria nkyɛn no, ɔka kyerɛɛ Maria sɛ: “Asomdwoe nka wo, wo a wɔahyira* wo, Yehowa* ka wo ho.” 29 Na asɛm no haw Maria yiye, na odwinnwen ho sɛ: “Nkyia bɛn ni?” 30 Enti ɔbɔfo no ka kyerɛɛ no sɛ: “Maria, nsuro, efisɛ Onyankopɔn ayɛ wo adom. 31 Hwɛ! wubenyinsɛn, na woawo ɔbabarima,+ na ɛsɛ sɛ woto ne din Yesu.+ 32 Ɔbɛyɛ onipa titiriw,+ na wɔbɛfrɛ no Ɔsorosoroni no Ba,+ na Yehowa* Nyankopɔn de n’agya Dawid ahengua bɛma no,+ 33 na obedi Yakob fi so hene afebɔɔ, na n’Ahenni remma awiei da.”+ 34 Na Maria bisaa ɔbɔfo no sɛ: “Ɛbɛyɛ dɛn na eyi ayɛ yiye, efisɛ me ne ɔbarima nnae?”+ 35 Ɛnna ɔbɔfo no ka kyerɛɛ no sɛ: “Honhom kronkron bɛba wo so,+ na Ɔsorosoroni no tumi bɛkata wo so. Ɛno nti, wɔbɛfrɛ nea wobɛwo no no kronkron,+ Onyankopɔn Ba.+ 36 Hwɛ! wo busuani Elisabet nso anyinsɛn ɔbabarima wɔ ne mmerewabere mu. Nea nkurɔfo se ɔnwo* no, ne bosome asia mu ni, 37 efisɛ asɛm biara nni hɔ a Onyankopɔn aka a, ɛremma mu.”+ 38 Ɛnna Maria kae sɛ: “Hwɛ! meyɛ Yehowa* abaawa!* Ɛnyɛ hɔ mma me sɛnea woaka no.” Ɛnna ɔbɔfo no fii ne nkyɛn kɔe. 39 Ɛno akyi no, Maria siim de ahoɔhare kɔɔ Yuda kurow bi mu wɔ bepɔw so, 40 na ɔkɔɔ Sakaria fi, na okyiaa Elisabet. 41 Bere a Elisabet tee Maria nkyia no ara pɛ, abofra a ɔhyɛ ne yam no huruwii, na honhom kronkron hyɛɛ Elisabet ma, 42 na ɔde nne kɛse teɛɛm sɛ: “Wɔahyira wo sen mmea nyinaa, na wɔahyira abofra a ɔhyɛ wo yam no!* 43 Mene hena na me Wura maame aba me nkyɛn yi? 44 Hwɛ! bere a metee wo nkyia ara pɛ na abofra a ɔhyɛ me yam no de anigye huruwii. 45 Anigye nso ne ɔbea a wagye adi no, efisɛ nsɛm a Yehowa* ama wɔaka akyerɛ no nyinaa bɛba mu.” 46 Ɛnna Maria kae sɛ: “Me kra* bɛkamfo Yehowa,*+ 47 na me honhom bedi ahurusi wɔ m’Agyenkwa Nyankopɔn ho,+ 48 efisɛ wahwɛ n’abaawa*+ hianiwa. Hwɛ! efi nnɛ, awo ntoatoaso nyinaa bɛka sɛ mewɔ anigye,+ 49 efisɛ Otumfo no ayɛ ade kɛse ama me, na ne din ne kronkron;+ 50 efi awo ntoatoaso so kosi awo ntoatoaso so no, ohu wɔn a wosuro no no mmɔbɔ.+ 51 Ɔde ne basa ayɛ nneɛma akɛse; wɔn a wodi ahantansɛm wɔ wɔn koma mu no, wabɔ wɔn apansam.+ 52 Watu atumfo afi nhengua so,+ na wama mmɔborɔwafo so;+ 53 wama nneɛma pa amee wɔn a ɔkɔm de wɔn,+ na wama wɔn a wɔwɔ ahonyade de nsapan kɔ. 54 Wabɛboa n’akoa Israel, na wakae ne mmɔborɔhunu+ 55 sɛnea ɔka kyerɛɛ yɛn agyanom sɛ obehu Abraham ne n’asefo*+ mmɔbɔ daa no.” 56 Na Maria tenaa Elisabet nkyɛn bɛyɛ abosome abiɛsa, na ɔsan kɔɔ ne fi. 57 Elisabet awo duu so, na ɔwoo ɔbabarima. 58 Bere a mpɔtam hɔfo ne n’abusuafo tee sɛ Yehowa* mmɔborɔhunu adɔɔso wɔ no so no, wɔne no dii ahurusi.+ 59 Ɛda a ɛto so awotwe no, wɔbae sɛ wɔrebetwa abofra kumaa no twetia,*+ na anka wɔde no reto ne papa Sakaria. 60 Nanso abofra no maame kae sɛ: “Daabi! mmom wɔbɛfrɛ no Yohane.” 61 Ɛnna wɔka kyerɛɛ no sɛ: “Wo busuani biara nni hɔ a ne din de saa.” 62 Enti wɔde wɔn nsa yɛɛ nsɛnkyerɛnne bisaa ne papa sɛnea ɔpɛ sɛ wɔfrɛ no. 63 Ɛnna ogyee biribi* kyerɛw so sɛ: “Ne din de Yohane.”+ Na ɛyɛɛ wɔn nyinaa nwonwa. 64 Ɛhɔ ara na n’ano buei, na ne tɛkrɛma yɛɛ yiye ma ofii ase kasae,+ na ohyiraa Onyankopɔn. 65 Ehu kaa wɔn a wɔte mpɔtam hɔ nyinaa, na wofii ase kaa eyinom nyinaa ho asɛm wɔ Yudea mmepɔw so nkurow nyinaa mu. 66 Na wɔn a wɔtee nyinaa dwinnwen ho sɛ: “Dɛn koraa na abofra kumaa yi bɛyɛ?” Efisɛ na Yehowa* di n’akyi.* 67 Na honhom kronkron hyɛɛ ne papa Sakaria ma, na ɔhyɛɛ nkɔm sɛ: 68 “Ayeyi nka Israel Nyankopɔn Yehowa,*+ efisɛ watwa n’ani abɛhwɛ ne nkurɔfo, na wagye wɔn.+ 69 Wapagyaw nkwagye abɛn*+ wɔ n’akoa Dawid+ fi ama yɛn, 70 sɛnea ɔnam n’adiyifo kronkron a wɔtenaa ase tete no so aka sɛ+ 71 obegye yɛn afi yɛn atamfo ne wɔn a wokyi yɛn nyinaa nsam,+ 72 sɛ obehu yɛn agyanom mmɔbɔ na wakae n’apam+ kronkron no, 73 ntam a ɔkaa yɛn agya Abraham sɛ,+ 74 sɛ ogye yɛn fi atamfo nsam a, yebenya kwan asom no a yɛrensuro, 75 na yɛde nokwaredi ne trenee bɛsom no wɔ n’anim, yɛn nkwa nna nyinaa no. 76 Na wo abofra kumaa yi, wɔbɛfrɛ wo Ɔsorosoroni no diyifo, efisɛ wubedi Yehowa* anim akosiesie n’akwan,+ 77 na woama ne nkurɔfo anya nimdeɛ sɛ, ɔde wɔn bɔne bɛkyɛ wɔn+ na wagye wɔn nkwa, 78 yɛn Nyankopɔn mmɔborɔhunu nti. Saa mmɔborɔhunu yi nti, adekyee hann fi soro bepue yɛn so, 79 ama wɔn a wɔtete sum ne owu sunsuma mu+ no anya hann, na agye yɛn taataa akɔ asomdwoe kwan so.” 80 Na abofra kumaa no nyinii, na Onyankopɔn honhom nti, ɔyɛɛ den,* na ɔtenaa sare so kosii da a oyii ne ho adi kyerɛɛ Israel.\n^ Anaa “Aaron asefo.”\n^ Anaa “Elisabet yɛ obonin.”\n^ Anaa “amanne.”\n^ Anaa “adiwo.”\n^ Anaa “fi ne maame yafunu mu pɛɛ.”\n^ Anaa “wanya anisoadehu bi.”\n^ Anaa “wayi m’animguase wɔ nnipa anim afi hɔ.”\n^ Anaa “wɔadom.”\n^ Anaa “ɔyɛ obonin.”\n^ Anaa “afenaa!”\n^ Anaa “wɔahyira wo yafunu mu aba!”\n^ Anaa “Me nipadua nyinaa.” Hwɛ Nkyerɛkyerɛmu afã hɔ.\n^ Anaa “n’afenaa.”\n^ Kyerɛ sɛ, dua traa bi.\n^ Nt., “Efisɛ na Yehowa nsa wɔ no so.”\n^ Anaa “ogyefo a ɔwɔ tumi.” Hwɛ Nkyerɛkyerɛmu afã hɔ, “Abɛn.”\n^ Nt., “ɔyɛɛ den honhom mu.”


1 Paulo ne Timoteo, Kristo Yesu nkoa,+ de kɔma akronkronfo a wɔwɔ Kristo Yesu mu a wɔwɔ Filipi+ nyinaa, ne ahwɛfo ne asafo mu asomfo:+ 2 Yɛn Agya Onyankopɔn ne Awurade Yesu Kristo adom ne asomdwoe nka mo.+ 3 Bere biara a mɛkae mo no, meda me Nyankopɔn ase daa+ 4 wɔ me nkotɔsrɛ biara a mede anigye srɛ ma mo nyinaa mu,+ 5 esiane mmoa+ a mode mae wɔ asɛmpa no ho fi da a edi kan de besi nnɛ no nti. 6 Na eyi ara mu na mewɔ ahotoso, sɛ nea ofii adwuma pa ase wɔ mo mu no, obewie+ akosi Yesu Kristo da no.+ 7 Moda me koma so,+ enti ɛteɛ koraa wɔ me fam sɛ menya saa adwene yi wɔ mo nyinaa ho, efisɛ mo nyinaa ne me nya adom no mu kyɛfa,+ wɔ m’afiase+ mpokyerɛ ne asɛmpa no ho anoyi+ ne mmara kwan so+ a mede si hɔ no mu. 8 Na Onyankopɔn ne me dansefo sɛ ayamhyehye+ a ɛte sɛ Kristo Yesu de no ara mu na m’ani agyina mo nyinaa. 9 Na nea mekɔ so bɔ ho mpae ne sɛ mo dɔ nkɔ so mmoro so+ wɔ nokware nimdeɛ+ ne nhumu nyinaa mu,+ 10 na moapɛɛpɛɛ mu ahu nneɛma a ehia koraa no,+ sɛnea ɛbɛyɛ a dɛm+ biara remma mo ho na moanto afoforo hintidua+ kosi Kristo da no, 11 na trenee aba+ a ɛnam Yesu Kristo so ahyɛ mo mã no de anuonyam ne ayeyi+ abrɛ Onyankopɔn. 12 Afei anuanom, mepɛ sɛ muhu sɛ me tebea no ama asɛmpa+ no akɔ so mmom, 13 ma enti me mpokyerɛ+ abɛda adi+ Kristo fam wɔ Aban Awɛmfo nyinaa ne wɔn a aka nyinaa mu;+ 14 na anuanom a wɔwɔ Awurade mu dodow no ara a m’afiase mpokyerɛ no ama wɔanya ahotoso no de nnamyɛ kɛse reka Onyankopɔn asɛm a wonsuro.+ 15 Ɛyɛ nokware sɛ anibere ne nitan+ na ebinom de reka Kristo ho asɛm, nanso afoforo nso de adwempa na ɛreka.+ 16 Wɔn a wɔde anisɔ yɛ saa no fi ɔdɔ mu na ɛbɔ Kristo dawuru, efisɛ wonim sɛ mewɔ ha sɛ megyina asɛmpa no akyi;+ 17 nanso wɔn a wɔde anibere ne nitan reyɛ saa no yɛ mansotwefo,+ wonkura adwempa, na wɔn adwene ne sɛ wɔbɛma ahohia+ aba me so wɔ m’afiase mpokyerɛ mu. 18 Afei dɛn? Ɛnyɛ hwee, ɛno ara ne sɛ akwan nyinaa so, sɛ́ ɛyɛ adwemmɔne+ anaa adwempa mu no, wɔrebɔ Kristo dawuru,+ na eyi ho na midi ahurusi. Nokwarem no, mɛkɔ so adi ahurusi nso, 19 efisɛ minim sɛ mo nkotɔsrɛ+ ne Yesu Kristo honhom+ a menya so no, eyi bɛma manya nkwa, 20 sɛnea mehwɛ kwan+ denneennen na m’ani da so+ sɛ m’ani renwu+ ɔkwan biara so, na mmom sɛnea ɛte daa no, nkwa mu oo, owu mu oo,+ mede akokoduru+ bɛkamfo Kristo seesei nso denam me nipadua so.+ 21 Na me de, sɛ mete ase a, ɛyɛ Kristo,+ na sɛ miwu nso a,+ ɛyɛ mfaso. 22 Na sɛ mekɔ so tena ase ɔhonam mu a, eyi yɛ m’adwuma mu aba+—nanso nea mɛpaw de, menka ho asɛm. 23 Na nneɛma abien yi hyɛ me so;+ nanso nea mepɛ ne sɛ menya me ho atetew na maka Kristo ho,+ na eyi mmom na eye koraa.+ 24 Nanso mo nti na ɔhonam mu a mɛkɔ so atena no ho hia.+ 25 Enti mewɔ eyi mu ahotoso, na minim sɛ mɛtwɛn+ ne mo nyinaa atena hɔ ama moanya nkɔso+ ne mo gyidi mu anigye, 26 na ama mo ahurusidi aboro so Kristo Yesu mu wɔ me ho bere a maba mo nkyɛn bio no. 27 Ɛno ara ne sɛ momma mo abrabɔ mfata+ Kristo asɛmpa no, sɛnea ɛbɛyɛ na sɛ meba behu mo anaasɛ minni hɔ mpo a, mɛte mo ho asɛm sɛ mugyina pintinn wɔ honhom koro mu, na mode ɔkra+ koro bom di apere ma asɛmpa no gyidi, 28 a moremma mo atamfo+ nhunahuna mo ɔkwan biara so. Eyi ara na ɛyɛ ɔsɛe ho adanse ma wɔn, nanso ɛyɛ nkwagye ma mo;+ na saa sɛnkyerɛnne yi fi Onyankopɔn, 29 efisɛ mo na Kristo nti wɔde hokwan no maa mo, na ɛnyɛ sɛ munnya ne mu gyidi+ nko na mmom sɛ munnyina n’ananmu nhu amane+ nso. 30 Na mowɔ apereperedi koro no ara a muhui sɛ mewom+ na meda so wom no mu bi.+


Dwom 96—Onyankopɔn Asɛm Yɛ Akorade | Kristofo Dwom\nKENKAN WƆ Afrikaans Albanian Amharic Armenian Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Simalungun) Batak (Toba) Bicol Bislama Boulou Bulgarian Cambodian Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Cibemba Cinyanja Croatian Damara Dangme Danish Douala Drehu Dutch English Ewe Fijian Finnish Fon French Ga German Greek Guarani Gun Haitian Creole Hiligaynon Hungarian Iban Icelandic Iloko Indonesian Italian Kabiye Karen (S'gaw) Kikaonde Kikongo Kikuyu Kiluba Kinyarwanda Kirghiz Kiribati Kirundi Kisi Kongo Korean Krio Kurdish Kurmanji (Caucasus) Kwangali Kwanyama Latvian Lhukonzo Lingala Lithuanian Luganda Luvale Macedonian Macua Malagasy Malay Malayalam Mambwe-Lungu Mapudungun Mauritian Creole Myanmar Ndau Ndebele Ngangela Nias Nigerian Pidgin Norwegian Nzema Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Ponapean Portuguese Portuguese (Portugal) Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Romanian Russian Samoan Sango Sena Sepedi Serbian Serbian (Roman) Sesotho (Lesotho) Sesotho (South Africa) Seychelles Creole Shona Silozi Sinhala Slovenian Spanish Sranantongo Sunda Swahili Swedish Tagalog Tahitian Tatar Telugu Thai Tigrinya Tok Pisin Tshiluba Tsonga Turkish Twi Ukrainian Uruund Wallisian Wolaita Yapese Yoruba Zulu\nOnyankopɔn Asɛm Yɛ Akorade\n1. Ye-ho-wa a-ma yɛn n-ho-ma s’ron-ko.\nƐ-ma nni-pa nyi-naa a-ni-da-so.\nE-mu nsɛm-pa no wɔ tu-mi kɛ-se paa.\nƐ-ma nea o-sua no yɛ nyan-sa-fo.\nN-ho-ma s’ron-ko yi, yɛ-frɛ no Bi-ble.\nƆ-de nni-pa na ɛ-ky’rɛw e-mu nsɛm.\nƆ-ka-sa kye-rɛɛ wɔn fii ne hon-hom mu.\nWɔ-dɔ no nti wɔ-tiee n’a-kwan-kye-rɛ.\n2. Wɔ-ky’rɛw Nyan-ko-pɔn a-bɔ-de ho a-sɛm.\nSɛ-nea ɔ-de tu-mi bɔɔ b’ri-bia-ra.\nƆ-maa nni-pa nyaa Pa-ra-di-se ho-kwan.\nNan-so a-soɔ-den nti e-fii wɔn nsa.\nWɔ-kaa ɔ-bɔ-fo bi n-so ho a-sɛm.\nƆ-ka-sa tiaa Nyan-ko-pɔn tu-mi-di.\nA-kɔ-fa ɔ-haw a-brɛ nni-pa nyi-naa.\nƐ-ren-kyɛ Ye-ho-wa be-di nko-nim.\n3. Ɛn-nɛ yɛ-wɔ a-ni-gye da kɛ-se mu.\nNyan-ko-pɔn A-he-nni hyɛ Kris-to nsa.\nEn-ti yɛ-ka A-he-nni a-sɛm-pa no.\nƐ-ma nni-pa nyi-naa a-bo-tɔ-yam.\nA-ni-gye-sɛm a-hyɛ n-ho-ma yi mã;\nƐ-yɛ kron-kron na ɛ-hyɛ yɛn den paa.\nƐ-ma ye-nya a-som-dwoe a ɛ-kyɛn so.\nA-ko-ra-de a o-bi bia-ra hia.\n(Hwɛ 2 Tim. 3:16; 2 Pet. 1:21 nso.)\nOnyankopɔn Asɛm Yɛ Akorade (Dwom 96)


Bible Mu Nsɛm Gideon ne Ne Mmarima 300 No - Yehowa Adansefo Intanɛt Dwumadibea\nWUHU nea ɛrekɔ so wɔ ha no? Eyinom nyinaa yɛ Israel akofofo. Mmarima a wɔakotokotow no renom nsu. Ɔtemmufo Gideon ne ɔbarima a ogyina wɔn nkyɛn pɛɛ no. Ɔrehwɛ sɛnea wɔnom nsu no.\nHwɛ akwan horow a mmarima no nam so nom nsu no. Ebinom de wɔn ano bɔ nsu no mu ankasa. Nanso wɔn mu biako de ne nsa saw nsu no bi na watumi ahwɛ nea ɛrekɔ so. Eyi ho hia efisɛ Yehowa ka kyerɛɛ Gideon sɛ ɔmpaw mmarima a wɔbɛkɔ so ahwɛ nea ɛrekɔ so bere a wɔrenom nsu no. Onyankopɔn kae sɛ ɔmma nkae no nsan nkɔ fie. Ma yɛnhwɛ nea enti.\nNá Israelfo no rehu amane kɛse bio. Nea enti a ɛte saa ne sɛ wɔantie Yehowa. Midianfo anya wɔn so tumi na wɔrehaw wɔn. Enti Israelfo su frɛɛ Yehowa, na Yehowa tiee wɔn.\nYehowa ka kyerɛɛ Gideon sɛ ɔmmoaboa dɔm ano, enti Gideon boaboaa akofofo 32,000 ano. Ná dɔm a wɔne Israel rebɛko no yɛ 135,000. Nanso Yehowa ka kyerɛɛ Gideon sɛ: ‘Wo nnipa no dɔɔso dodo.’ Dɛn nti na Yehowa kae saa?\nNea enti a ɛte saa ne sɛ sɛ Israel di nkonim a, wobesusuw sɛ ɛyɛ wɔn ankasa mmɔdenbɔ. Ebia wobesusuw sɛ wonhia Yehowa mmoa na wɔadi nkonim. Enti Yehowa ka kyerɛɛ Gideon sɛ: ‘Ma wɔn a wosuro nyinaa nsan nkɔ fie.’ Bere a Gideon yɛɛ eyi no, mmarima 22,000 san kɔɔ fie. Ɛkaa nnipa 10,000 pɛ a wɔne asraafo 135,000 bɛko.\nNa tie! Yehowa kae sɛ: ‘Wo nnipa no da so ara dɔɔso dodo.’ Enti ɔka kyerɛɛ Gideon sɛ ɔmfa wɔn nyinaa mmra nsu yi ho mma wɔmmɛnom nsu, na ɔmma wɔn a wɔkotow de wɔn ano bɔ nsu no mu no nsan nkɔ fie. Yehowa hyɛɛ bɔ sɛ: ‘Mɛma wode mmarima 300 a wɔmaa wɔn ani daa hɔ bere a wɔrenom nsu no adi nkonim.’\nƆko bere no dui. Gideon kyɛɛ mmarima 300 no mu akuw abiɛsa. Ɔmaa obiara abɛn, ne kuruwa a gyatɛn wom. Bɛyɛ ɔdasum no, wɔn nyinaa twaa atamfo asraafo no ho hyiae. Na bere koro mu no wɔn nyinaa hyɛn wɔn mmɛn bobɔɔ wɔn nkuruwa no, na wɔteɛɛm sɛ: ‘Yehowa ne Gideon nkrante!’ Bere a atamfo asraafo no sɔree no, na wɔn nyinaa ayɛ basaa na ehu aka wɔn. Wɔn nyinaa fii ase guanee, na Israelfo dii nkonim.\nAtemmufo ti 6 kosi 8.\nƐyɛɛ dɛn na amanehunu bebree aba Israelfo so?\nAdɛn nti na Yehowa ka kyerɛɛ Gideon sɛ mmarima a ɔde wɔn rekɔ ko no dɔɔso dodo?\nBere a Gideon kaa sɛ wɔn a wosuro no nsan nkɔ fie no, mmarima baahe na ɛkae?\nHwɛ mfonini no na ka ɔkwan a Yehowa nam so tew Gideon mmarima no so maa wɔkaa 300 pɛ no.\nƆkwan bɛn so na Gideon kyekyɛɛ mmarima 300 no mu, na ɛyɛɛ dɛn na Israel dii nkonim?\nKenkan Atemmufo 6:36-40.\nƐyɛɛ dɛn na Gideon huu nea Yehowa pɛ?\nYɛyɛ dɛn hu Yehowa apɛde nnɛ? (Mmeb. 2:3-6; Mat. 7:7-11; 2 Tim. 3:16, 17)\nKenkan Atemmufo 7:1-25.\nDɛn na yebetumi asua afi nnipa 300 a wɔmaa wɔn ani daa hɔ ne wɔn a wɔamma wɔn ani anna hɔ no hɔ? (Atem. 7:3, 6; Rom. 13:11, 12; Efe. 5:15-17)\nSɛnea nnipa 300 no hwɛɛ Gideon suaa no no, ɔkwan bɛn so na yɛhwɛ Gideon Ɔkɛseɛ, Yesu Kristo sua no? (Atem. 7:17; Mat. 11:29, 30; 28:19, 20; 1 Pet. 2:21)\nDɛn na ɛwɔ Atemmufo 7:21 a ɛboa ma yehu sɛ ɛsɛ sɛ yɛma yɛn ani sɔ baabiara a yɛsom wɔ Yehowa ahyehyɛde no mu? (1 Kor. 4:2; 12:14-18; Yak. 4:10)\nKenkan Atemmufo 8:1-3.\nSɛ asɛm bi ba yɛne yɛn nua bi ntam a, dɛn na yebetumi asua afi sɛnea Gideon ne Efraimfo siesiee wɔn ntam no mu? (Mmeb. 15:1; Mat. 5:23, 24; Luka 9:48)


Ebɛnadze Ntsi na Amandzehu Adɔɔ Sõ Dɛm? — Ɔweɔn-Aban INTANƐT DO NWOMAKORABEA\nƆweɔn-Aban INTANƐT DO NWOMAKORABEA\nbhs tsir 11 nkr. 116-123\nEbɛnadze Ntsi na Amandzehu Adɔɔ Sõ Dɛm?\nIyi no ho video nnyi hɔ.\nYeserɛ wo, biribi ntsi video no enntum emmbuei.\nNsɛm Afofor A Ɔnye Iyi Dzi Nsɛ\nSIANTSIR A NYANKOPƆN MA AMANDZEHU HO KWAN\nEBƐNADZE NTSI NA JEHOVAH ATWEƆN BER TSENTSENNTSEN DƐM?\nEDZE HOKWAN A EWƆ NO BEDZI DWUMA DƐN?\nEbɛn Botae na Nyankopɔn Wɔ ma Nyimpa?Ebɛnadze na Bible no Kyerɛkyerɛ Hɛn?\n1, 2. Ebɛn asɛm na nyimpa pii bisa?\nASAASEWOSOW si pomu na ɔsɛɛ kurow bi. Ɔbarimba bi twe itur wɔ asɔrdan mu na ɔdze kunkum nyimpa pii na ɔdze pirapira binom so. Kokoram yarba kum nã bi a ɔwɔ mba beenum ma ɔka mbofra no nkotsee.\n2 Aber a esian a ɔtsetse dɛm esisi no, asɛm a nyimpa pii bisa nye dɛ, “Ebɛnadze ntsi a?” Nyimpa pii bisa siantsir a ɔtan nye amandzehu ayɛ wiadze yi mu mã dɛm. Ana esusu dɛm asɛm yi ho pɛn?\n3, 4. (a) Ebɛn nsɛm na Habakkuk bisae? (b) Ebɛn mbuae na Jehovah dze maa no?\n3 Bible no ma yehu dɛ, nyimpa a nna wɔwɔ gyedzi kɛse wɔ Nyankopɔn mu mpo bisaa nsɛm a ɔtsetse dɛm. Dɛ nhwɛdo no, Habakkuk bisaa Jehovah dɛ, “Ɔyɛ dɛn ntsi na ekyerɛ me emumuyɛ, na ehwɛ ɔbrakyew yi? na ɔsɛɛ na emimdzi wɔ m’enyim: na aperper wɔ hɔ, na mansotwe soɛr.”—Habakkuk 1:3.\n4 Sɛ yɛkenkan Habakkuk 2:2, 3 no a, yehu mbuae a Nyankopɔn dze maa Habakkuk wɔ ne nsɛmbisa no ho nye N’anohoba a ɔbɔɔ dɛ, obesiesie tsebea no. Jehovah wɔ ɔdɔ kɛse ma nyimpa. Bible no kã dɛ: “Ɔdwen hom do.” (1 Peter 5:7) Nokwar mu no, amandze a yeruhu no, Nyankopɔn enyi nngye ho koraa sen hɛn. (Isaiah 55:8, 9) Sɛ dɛm dze a, ma yensusu asɛmbisa yi ho, Ebɛnadze ntsi na amandzehu adɔɔ sõ wɔ wiadze yi mu dɛm?\n5. Ebɛn nsɛm na nyamesom akyerɛkyerɛfo pii kã fa nyimpa amandzehu ho? Naaso, ebɛnadze na Bible no kyerɛkyerɛ?\n5 Asɔfo na nyamesom akyerɛkyerɛfo taa kã dɛ, ɔyɛ Nyankopɔn ne pɛ dɛ nyimpa bohu amandze. Binom tum kã dɛ, adze biara a ɔto nyimpa, a esian ahorow kã ho no, yɛ dza Nyankopɔn ahyehyɛ ato hɔ dadaw na yerunntum nntse siantsir a ɔtse dɛm no ase da. Binom so kã dɛ, nyimpa, a mbofra kã ho, wuwu mbrɛ ɔbɛyɛ a wɔbɔkɔ Nyankopɔn nkyɛn wɔ sor. Naaso, ɔnnyɛ nokwar. Ɔnnyɛ Jehovah na ɔma ndzebɔn sisi ara da. Bible no kã dɛ: “Ɔmpar Nyame, dɛ ɔbɛyɛ ndzebɔnyɛ; na Otumfo no, dɛ ɔbɛyɛ emumuyɛ.”—Job 34:10.\n6. Ebɛnadze ntsi na nyimpa pii dze amandzehu a ɔrokɔ do wɔ wiadze yi mu nyina no ho sombo no bɔ Nyankopɔn?\n6 Nyimpa pii dze amandzehu a ɔrokɔ do wɔ wiadze yi nyina no ho sombo no bɔ Nyankopɔn, osiandɛ wosusu dɛ Nyankopɔn na odzi wiadze yi do tum. Naaso dɛ mbrɛ yesũae wɔ Tsir 3 no mu no, Satan Abɔnsam na ɔyɛ wiadze yi hen.\n7, 8. Ebɛnadze ntsi na amandzehu ebu do wɔ wiadze yi mu dɛm?\n7 Bible no bɔ hɛn amandzɛɛ dɛ, “wiadze nyina da ɔbɔn no mu.” (1 John 5:19) Satan a ɔyɛ wiadze yi hen no, no ho yɛ hu paa na ɔyɛ otsiɔdzenyi so. Ɔno nye “wiadze nyina daadaafo no.” (Nyikyerɛ 12:9) Nyimpa pii na wosuasua no. Iyi nye siantsir kor ntsi a atordzi, ɔtan nye etsirmɔdzensɛm ahyɛ wiadze yi mu mã dɛm no.\n8 Siantsir afofor bi wɔ hɔ ntsi a amandzehu ebu do wɔ wiadze yi mu dɛm no. Adam na Eve tseew etũa ekyir no, bɔn na wɔdze woo hɔn mba. Osian bɔn ntsi, nyimpa ma hɔn nyɛnko nyimpa hu amandze. Mpɛn pii no, nyimpa pɛ dɛ wobu hɔnho dɛ wɔkrɔn kyɛn afofor. Wodzi akõ, wɔkɔ ɔsa na wɔhyɛ afofor do. (Ɔsɛnkafo 4:1; 8:9) Osian “mber na esian” so ntsi, ɔtɔfabi a nyimpa hu amandze. (Ɔsɛnkafo 9:11) Akwanhyia na esian afofor tum to nyimpa aber biara wɔ beebiara.\n9. Ebɛnadze ntsi na yebotum agye edzi dɛ Jehovah wɔ siantsir pa bi ntsi a ɔama kwan ma amandzehu rokɔ do no?\n9 Ɔnnyɛ Jehovah na ɔdze amandzehu ba da. Ɔnnyɛ ɔno na ɔsɛ dɛ yɛdze akodzi, ewudzi nye ayaayaadze a wɔdze yɛ nkorɔfo no ho sombo no bɔ no. Nnyɛ Nyankopɔn na ɔdze esian ahorow tse dɛ, asaasewosow, ehum gyampaturdu nye nsuyirii ba. Naaso, ibia ibebisa woho dɛ, ‘Sɛ Jehovah nye obi a ɔwɔ tum sen biara wɔ wiadze yi mu a, ebɛnadze ntsi na onnsiw ndzɛmba a ɔyɛ hu dɛm a osisi no kwan?’ Yenyim dɛ Nyankopɔn dwen hɛn ho papaapa, ntsi ɔbɔwɔ siantsir pa bi ntsi a ɔama kwan ma amandzehu rokɔ do no.—1 John 4:8.\n10. Ebɛn kwan do na Satan bɔɔ Jehovah sombo?\n10 Abɔnsam daadaa Adam na Eve wɔ Eden ture no mu. Satan bɔɔ Nyankopɔn sombo dɛ ɔyɛ Tumdzifo bɔn. Ɔkãa dɛ Nyankopɔn dze adzepa bi esuma Adam na Eve. Nna Satan pɛ dɛ wɔgye dzi dɛ ɔbɛyɛ tumdzifo papa asen Jehovah. Bio so, wonnhia dɛ Nyankopɔn dzi hɔn do tum.—Genesis 3:2-5; hwɛ Nsɛm bi a Wɔakyerɛ Mu 27.\n11. Ebɛn asɛmbisa na ɔsɛ dɛ yenya ho mbuae?\n11 Adam na Eve annyɛ setsie amma Jehovah na wɔtseew no do etũa. Nna wosusu dɛ wɔwɔ hokwan dɛ hɔnankasa si dza ɔyɛ papa nye dza ɔyɛ bɔn ho gyinae. Jehovah besi dɛn na ɔaama ada edzi dɛ, dza etuatsewfo no rekyerɛ no nnyɛ nokwar na mbom ɔno na onyim dza oye ma nyimpa?\n12, 13. (a) Ebɛnadze ntsi na Jehovah annsɛɛ etuatsewfo no amonmu hɔ ara? (b) Ebɛnadze ntsi na Jehovah ama Satan kwan dɛ ondzi wiadze yi do tum? Na ebɛnadze so ntsi na Jehovah ama adasamba kwan dɛ wondzi hɔnho do tum?\n12 Jehovah annsɛɛ Adam na Eve amonmu hɔ ara. Mbom no, ɔmaa hɔn kwan dɛ wɔnwo mba. Afei, Jehovah maa mba a Adam na Eve woo hɔn no kwan dɛ wɔmpaw nyia wɔpɛ dɛ odzi hɔn do tum. Nna Jehovah no botae nye dɛ, nyimpa a wodzi mu bɛhyɛ asaase do mã. Ɔmmfa ho mbɔdzen biara a Satan bɔe dɛ ɔbɛsɛɛ no no, dɛm botae no bɛba mu pɛpɛɛpɛr.—Genesis 1:28; Isaiah 55:10, 11.\n13 Satan bɔɔ Jehovah sombo wɔ abɔfo ɔpepem pii enyim. (Job 38:7; Daniel 7:10) Ntsi Jehovah maa Satan mber dɛ ɔmfa nkyerɛ nokwar a ɔwɔ sombo a ɔabɔ no mu. Bio so, ɔmaa adasamba mber dɛ wɔmfa nhyehyɛ hɔn amambu ahorow mfa ndzi hɔnho do tum wɔ Satan n’akwankyerɛ ase mfa nkyerɛ dɛ, anyanyanbiara obesi hɔn yie ber a Nyankopɔn no mboa nnkã ho anaa.\n14. Ebɛnadze na mber ama ada edzi?\n14 Mfrenhyia mpempem pii na adasamba abɔ mbɔdzen dɛ wobedzi hɔnho do tum, naaso woedzi ɔkogu. Wɔama ada edzi dɛ Satan yɛ ɔtorfo. Adasamba hia Nyankopɔn no mboa. Asɛm a nkɔnhyɛnyi Jeremiah kãe no yɛ nokwar. Dza ɔkãe nye dɛ: “Ewuradze, minyim dɛ ɔdasanyi no kwan nnyi nankasa ne nsamu: onnyi ɔdasanyi a ɔnam ne nsamu mbrɛ obodua etutu n’anamɔn.”—Jeremiah 10:23.\n15, 16. (a) Ebɛnadze ntsi na Jehovah ama kwan ma amandzehu akɔ do ber tsentsenntsen dɛm? (b) Ebɛnadze ntsi na Jehovah nnsiesiee haw ahorow a Satan dze aba no?\n15 Ebɛnadze ntsi na Jehovah ama kwan ma amandzehu akɔ do ber tsentsenntsen dɛm? Ebɛnadze ntsi na onnsiw ndzɛmba bɔn a osisi no kwan? Ber tsentsenntsen a ɔagye no ama wɔada edzi dɛ Satan no tumdzi edzi ɔkogu. Adasamba asɔ amambu ahorow biara ahwɛ, naaso hɔn nsa esi famu. Ɔwɔ mu dɛ adasamba etu mpon wɔ abɔdzenyansahu nye mfirdwuma ahorow mu dze, naaso ndzebɔn, ohia, ewudzi nye akodzi adɔɔ sõ ndɛ sen mber biara a abɛsen kɔ. Sɛ Nyankopɔn ne nsa nnyi mu a, yerunntum nndzi hɛnho do tum ma onnsi hɛn yie.\n16 Afei so, Jehovah nnsiesiee haw ahorow a Satan dze aba no. Sɛ ɔyɛ a, ɔbɛkyerɛ dɛ, Nyankopɔn taa Satan no tumdzi ekyir. Naaso, Jehovah nnkɛyɛ dɛm ara da. Bio so, nkyɛ adasamba bosusu dɛ wobotum edzi hɔnho do tum ma eesi hɔn yie. Naaso, dɛm nsusui yi yɛ ator. Ɔnnyɛ adze a Jehovah bɛtaa adasamba tumdzi so ekyir. Nyankopɔn runntum nndzi ator ara da.—Hebrewfo 6:18.\n17, 18. Ebɛnadze na Jehovah bɛyɛ wɔ haw a Satan dze aba no nyina ho?\n17 Ana Jehovah botum esiesie ɔhaw a Satan nye adasamba etuatsew dze aba no nyina? Nyew. Nyankopɔn afamu dze, biribiara nnsõ no yɛ. Jehovah nyim ber a obobua Satan wɔ sombo a ɔdze abɔ no nyina ho. Iyi ekyir no, ɔbɛdan asaase paradise dɛ mbrɛ ahyɛse no nna nkyɛ ɔpɛ dɛ ɔyɛ no. Wobenyan hɔn a wɔwɔ nkaa “nda mu nyina” efi owu mu. (John 5:28, 29) Nyimpa nnkɛyar bio na wonnkowu ara so da. Jesus besiesie haw a Satan dze aba no nyina. Jehovah dze Jesus bedzi dwuma “ama ɔaasɛɛ abɔnsam ndwuma.” (1 John 3:8) Naaso, wɔ dɛm ber yi mu dze, hɛn enyi sɔ dɛ Jehovah enya hɛn ho abotar, mbrɛ ɔbɛyɛ a yebotum aba ebosũa no ho adze na yeetum esi gyinae dɛ yɛpɛ dɛ ɔyɛ hɛn Tumdzifo. (Kenkan 2 Peter 3:9, 10.) Kaansa yehu amandze mpo a, ɔboa hɛn ma yetum gyina ano.—John 4:23; kenkan 1 Corinthfo 10:13.\n18 Jehovah nnhyɛ hɛn dɛ yɛmpaw no dɛ hɛn Tumdzifo. Ɔmaa nyimpa hokwan dɛ womfi hɔn pɛ mu nyɛ hɔn adze. Ma yensusu mfaso a dɛm hokwan a ɔsom bo yi ma yenya no ho nhwɛ.\n19. Ebɛn hokwan soronko na Jehovah dze ama hɛn? Ebɛnadze ntsi na ɔsɛ dɛ yɛkyerɛ dɛm hokwan yi ho enyisɔ?\n19 Hokwan a Jehovah dze ama hɛn dɛ yemfi hɛn pɛ mu nyɛ hɛn adze no ma yɛda nsew koraa fi mbowa ho. Mbowa fi nkãtse mu na wɔyɛ hɔn adze, naaso wɔ hɛn afamu dze, yebotum apaw dza yɛpɛ dɛ yɛdze hɛn asetsena yɛ. Bio so, yebotum esi gyinae dɛ yɛbɛyɛ dza ɔsɔ Nyankopɔn enyi anaa yɛrennyɛ dɛm. (Mbɛbusɛm 30:24) Afei so, yɛnntse dɛ mfir a wɔayɛ dɛ wondzi dwuma pɔtsee bi no. Yɛwɔ fahodzi no dɛ yɛpaw nyimpa ban a yɛpɛ dɛ yɛyɛ, hɔn a yɛpɛ dɛ yɛfa hɔn nyɛnko nye dza yɛpɛ dɛ yɛdze hɛn asetsena yɛ. Jehovah pɛ dɛ hɛn enyi gye wɔ asetsena mu.\n20, 21. Ebɛn gyinae a odzi mu na ibotum esi ndɛ?\n20 Jehovah pɛ dɛ yɛdɔ no. (Matthew 22:37, 38) Ɔtse dɛ egya bi a n’enyi gye ber a ne ba efi n’akoma mu akã akyerɛ no dɛ, “Modɔ wo” na ɔnnyɛ dɛ wɔhyɛɛ no ana ɔrekã. Jehovah ama hɛn fahodzi no dɛ, hɛnankasa yensi gyinae dɛ yɛbɔsom no anaa yɛronnsom no. Satan, Adam, na Eve sii gyinae poow Jehovah. Edze hokwan a ewɔ dɛ ibefi wo pɛ mu ayɛ w’adze no bedzi dwuma dɛn?\n21 Fa hokwan a ewɔ dɛ ibefi wo pɛ mu ayɛ w’adze no som Jehovah. Nyimpa ɔpepem pii na woesi gyinae dɛ wɔbɔpow Satan na wɔaayɛ dza ɔsɔ Nyankopɔn enyi. (Mbɛbusɛm 27:11) Ebɛnadze na ndɛ ibotum ayɛ, mbrɛ ɔbɛyɛ a ebɔkɔ Nyankopɔn no wiadze fofor no mu bi ber a oeyi amandzehu nyina efi hɔ no? Yebenya dɛm asɛmbisa yi ho mbuae wɔ tsir a odzi hɔ no mu.\nNOKWASƐM 1: NNYƐ JEHOVAH NA ƆDZE AMANDZEHU BIARA BA\n“Ɔmpar Nyame, dɛ ɔbɛyɛ ndzebɔnyɛ; na Otumfo no, dɛ ɔbɛyɛ emumuyɛ.”—Job 34:10\nEbɛnadze ntsi na amandzehu adɔɔ sõ wɔ wiadze yi mu dɛm?\nSatan na odzi wiadze yi do tum.\nNyimpa na ɔma ne nyɛnko nyimpa hu amandze.\nƆtɔfabi a, nyimpa hu amandze osiandɛ esian tum to hɔn aber biara wɔ beebiara.\nJehovah wɔ ɔdɔ kɛse ma nyimpa. N’enyi nngye ho koraa dɛ obohu dɛ woruhu amandze.\nNOKWASƐM 2: SATAN BƆƆ JEHOVAH SOMBO WƆ HOKWAN A ƆWƆ DƐ ODZI TUM NO HO\n“Nyankopɔn nyim dɛ . . . hom enyi bobue, na hom ayɛ dɛ Nyankopɔn, woehu papa nye bɔn.”—Genesis 3:5\nEbɛnadze ntsi na Jehovah emmbu n’enyi enngu Satan no sombo no do?\nSatan bɔɔ Nyankopɔn sombo dɛ ɔyɛ tumdzifo bɔn. Nna Satan pɛ dɛ nyimpa gye dzi dɛ, wɔwɔ hokwan dɛ hɔnankasa si dza ɔyɛ papa nye dza ɔyɛ bɔn ho gyinae.\nSatan bɔɔ Jehovah sombo wɔ abɔfo ɔpepem pii enyim.\nNOKWASƐM 3: SOMBO A SATAN BƆE NO ENNKESI HWEE\n“Onnyi ɔdasanyi a ɔnam ne nsamu mbrɛ obodua etutu n’anamɔn.”—Jeremiah 10:23\nEbɛnadze ntsi na nyimpa ehu amandze ber tsentsenntsen dɛm?\nNyimpa asɔ amambu ahorow pii ahwɛ, naaso sɛ Nyankopɔn ne nsa nnyi mu a, ɔnnyɛ adze a wobotum edzi asaase do tum ma eesi hɔn yie da.\nJehovah wɔ abotar na ɔama hɛn mber pii mbrɛ ɔbɛyɛ a yebotum aba ebosũa no ho adze na yaapaw no dɛ hɛn Tumdzifo.\nJehovah dze Jesus bedzi dwuma dze esiesie haw a Satan dze aba no nyina.\nNOKWASƐM 4: FA HOKWAN A EWƆ DƐ IBEFI WO PƐ MU AYƐ W’ADZE NO SOM JEHOVAH\n“Me ba, hu nyansa, . . . ama meenya bi mebua nyia ɔhyɛ me ahorohoraa no.”—Mbɛbusɛm 27:11\nEbɛnadze ntsi na Jehovah nnhyɛ hɛn dɛ yɛnsom no?\nMbowa fi nkãtse mu tsitsir na wɔyɛ hɔn adze, naaso Jehovah ama hɛn hokwan dɛ yemfi hɛn pɛ mu nyɛ hɛn adze. Yebotum esi gyinae dɛ yɛbɔsom no anaa yɛronnsom no.\nJehovah pɛ dɛ yɛsom no osian ɔdɔ a yɛwɔ ma no ntsi.\nFante Nwoma Ahorow (2015-2018)\nSan mu yi dza epɛ


Yeremia 50 | Intanɛt So Bible| Wiase Foforɔ Nkyerɛaseɛ\nNkɔmhyɛ a etia Babilon (1-46)\nMunguan mfi Babilon (8)\nWɔbɛsan de Israel aba (17-19)\nBabilon nsu bɛyow (38)\nObiara rentena Babilon (39, 40)\n50 Asɛm a Yehowa nam odiyifo Yeremia so ka faa Babilon ho+ ne nea ɔka faa Kaldeafo asaase ho ni: 2 “Monka wɔ amanaman no mu, na mommɔ no dawuru. Momma ahyɛnsode* so na mommɔ no dawuru. Mommfa hwee nnsie! Monka sɛ, ‘Wɔadi Babilon so nkonim.+ Wɔagu Bel anim ase.+ Ehu aka Merodak. Wɔagu n’ahoni anim ase. Ehu aka n’abosom fĩ* no.’ 3 Efisɛ ɔman bi fi atifi fam aba no so.+ Ama n’asaase adan biribi a ɛyɛ hu;Obiara nte hɔ. Nnipa ne mmoa nyinaa aguan;Wɔn nyinaa kɔ.” 4 “Saa nna no ne saa bere no,” Yehowa asɛm ni, “Israelfo ne Yudafo bɛbom aba.+ Wɔde osũ na ɛbɛnantew aba.+ Na wɔbɛbom ahwehwɛ Yehowa wɔn Nyankopɔn no.+ 5 Wobebisa baabi a Sion kwan wɔ, na wɔde wɔn ani bɛkyerɛ hɔ+ aka sɛ, ‘Mommra mma yɛmfa yɛn ho nkɔbata Yehowa ho na yɛne no nyɛ daa apam a obiara werɛ remfi.’+ 6 Me man adan nguan a wɔayera.+ Wɔn ankasa ahwɛfo ama wɔafom kwan.+ Wɔde wɔn nenam mmepɔw so; wofi bepɔw so a, na wɔkɔ koko so. Wɔn werɛ afi wɔn homebea. 7 Wɔn a wohu wɔn nyinaa kyere wɔn we,+ na wɔn atamfo ka sɛ, ‘Yenni fɔ, efisɛ Yehowa na wɔayɛ no bɔne; wɔayɛ bɔne atia Yehowa a ɔyɛ trenee tenabea ne wɔn agyanom anidaso no.’” 8 “Munguan mfi Babilon,Mumfi Kaldeafo asaase so nkɔ,+Na monyɛ sɛ adwennini* a wodi nguan anim. 9 Hwɛ, merema aman akɛse aba Babilon so,Aman bebree a wofi atifi fam asaase so.+ Wɔbɛhyehyɛ wɔn ho aba na wɔne no abɛko,*Na ɛhɔ na wobefi adi no so nkonim. Wɔn agyan te sɛ ɔsabarima de,Na ekunkum nkurɔfo mma;+Wɔnsan wɔn akyi, gye sɛ wɔawie wɔn adwuma. 10 Kaldea bɛdan nneɛma a nkurɔfo nya fi ɔko mu.*+ Wɔn a wɔfom ne nneɛma nyinaa bɛmee paa,”+ Yehowa asɛm ni. 11 “Efisɛ mudii ahurusi,+ na mo ani gyeiBere a morefom m’ankasa m’agyapade no.+ Mokɔɔ so de mo nan dwiridwiriw fam te sɛ nantwi* a ɔde ne nan dwiridwiriw sare,Na mokɔɔ so sui sɛ apɔnkɔnini. 12 Wɔagu mo maame anim ase.+ Nea ɔwoo mo no nsa asi fam. Hwɛ! Ɔno ne ɔman a mfaso nni so koraa wɔ amanaman mu,Ɔyɛ sare a nsu nni so ne anwea pradadaa.+ 13 Yehowa abufuw nti, obiara rentena mu;+Ɛbɛsɛe pasaa.+ Obiara a obetwam wɔ Babilon bɛtɛɛ n’anom ahwɛ,Na obedi ne ho fɛw,* mmusu a ɛbɛba no so no nyinaa nti.+ 14 Monhyehyɛ mo ho nkɔ Babilon so wɔ afã nyinaa,Mo a mukuntun agyan mu* nyinaa. Montow agyan nkɔ no so, munnnyaw agyan no baako mpo,+Efisɛ Yehowa na wayɛ no bɔne.+ 15 Monteɛm denneennen ngu no so wɔ afã nyinaa. Ɔde ne ho ama* efisɛ wadi nkogu. N’adum abubu, n’afasu adwiriw agu.+Efisɛ ɛyɛ Yehowa na ɔretua no ka.+ Muntua no so ka. Nea ɔde ayɛ nkurɔfo no, saa ara na momfa nyɛ no.+ 16 Muntwa ogufo mfi Babilon,Na muntwa nea okura kantankrankyi* wɔ twabere mu no mfi hɔ.+ Atirimɔden sekan no nti, obiara bɛsan akɔ ne nkurɔfo nkyɛn,Na obiara beguan akɔ n’asaase so.+ 17 “Israelfo yɛ nguan a wɔahwete.+ Agyata abɔ wɔn apansam.+ Nea edi kan, Asiria hene tetew wɔn mu;+ ɛnna Babilon hene Nebukadnesar* nso bobɔɔ wɔn nnompe mu.+ 18 Enti nea asafo Yehowa, Israel Nyankopɔn no aka ni: ‘Hwɛ, Babilon hene ne n’asaase nyinaa, mɛyɛ wɔn ade, sɛnea meyɛɛ Asiria hene ade no.+ 19 Na mɛsan de Israel aba n’adidibea,+ na obedidi wɔ Karmel ne Basan.+ Na obedidi* amee wɔ Efraim+ ne Gilead+ mmepɔw so.’” 20 “Saa nna no ne saa bere no,” Yehowa asɛm ni,“Wɔbɛhwehwɛ Israel mmaratoNanso wɔrenhu,Na Yuda bɔne nso, wɔrenhu,Efisɛ wɔn a mɛma wɔaka no, mede wɔn bɔne bɛkyɛ wɔn.”+ 21 “Foro kɔtow hyɛ Merataim asaase no so, na kɔ Pekodfo so.+ Ma wonkunkum wɔn nyinaa, na wɔnsɛe wɔn pasaa,” Yehowa asɛm ni, “Yɛ nea maka akyerɛ wo no nyinaa. 22 Ɔko nnyigyei wɔ asaase no so,Ɛyɛ amanehunu* kɛse. 23 Hamma* a ebubu asaase so aman nyinaa no, hwɛ sɛnea wɔatwa ato fam na wɔabubu no!+ Hwɛ sɛnea Babilon adan biribi a ɛyɛ hu wɔ amanaman no mu!+ 24 O Babilon, masum wo afiri ama ayi wo,Nanso woanhu. Wɔahu wo, na wɔakyere wo,+Efisɛ Yehowa na woko tiaa no. 25 Yehowa abue n’adekoradan,Na wayi n’abufuhyew akode apue.+ Efisɛ Awurade Tumfo, asafo Yehowa wɔ adwuma bi yɛWɔ Kaldeafo asaase so. 26 Mumfi akyirikyiri mmra no so.+ Mummue adan a ɔkora n’aduan wom no.+ Mommoaboa n’ano nsum hɔ te sɛ awi.* Monsɛe no pasaa.+ Mommma onipa biara nnka mmma no. 27 Munkunkum n’anantwinini nkumaa nyinaa.+Momma wonsian nkɔ mma wonkunkum wɔn. Asɛm ato wɔn, efisɛ wɔn bere aso;Wɔn akontaabu da no aso! 28 Wɔte wɔn a wɔreguan no nne,Wɔn a wɔreguan afi Babilon asaase so no.Wɔrekɔka wɔ Sion sɛ Yehowa yɛn Nyankopɔn no retua bɔne so ka,Ɔretua bɔne so ka ama n’asɔrefi.+ 29 Momfrɛfrɛ agyantofo nkɔ Babilon so,Wɔn a wokuntun agyan mu* nyinaa.+ Muntwa ne ho nhyia; mommma obiara nnguan. Muntua no ka sɛnea ne nnwuma te.+ Nea ɔde ayɛ nkurɔfo no, saa ara na momfa nyɛ no.+ Efisɛ wayɛ ahantan wɔ Yehowa so,Wayɛ ahantan wɔ Israel Kronkronni no so.+ 30 Enti ne mmerante bɛtotɔ wɔ ne mmɔnten so,+Na n’asraafo nyinaa bɛsɛe* saa da no,” asafo Yehowa asɛm ni. 31 “O wo a wummu hwee,+ hwɛ! me ne wo anya,”+ Awurade Tumfo, asafo Yehowa asɛm ni,“Efisɛ wo da bɛba, ɛda a mɛma woabu akontaa no. 32 O wo a wummu hwee, wubehintiw na woahwe ase,Na worennya obiara mma wo so.+ Mede ogya bɛto wo nkurow mu,Na ɛbɛhyew biribiara a atwa wo ho ahyia.” 33 Nea asafo Yehowa aka ni: “Wɔhyɛ Israelfo ne Yudafo so,Na wɔn a wɔakyere wɔn kɔ no ayere wɔn.+ Wɔmpɛ sɛ wogyaa wɔn ma wɔkɔ.+ 34 Nanso wɔn Gyefo no ho yɛ den.+ Asafo Yehowa ne ne din.+ Nea ɛte biara, obedi wɔn asɛm ama wɔn+Sɛnea ɛbɛyɛ a ɔbɛma asaase no ahome,+Na wama Babilonfo ho ayeraw wɔn.”+ 35 “Sekan reba Kaldeafo so,” Yehowa asɛm ni,“Ɛreba Babilonfo ne wɔn mpanyimfo ne wɔn anyansafo so.+ 36 Sekan reba wɔn a wɔka nsɛnhunu* so, na wobedi nkwaseasɛm. Sekan reba ne mmarima a wonim ko so, na wɔbɛbɔ hu.+ 37 Sekan reba wɔn apɔnkɔ ne wɔn ko nteaseɛnam so,Sekan reba firamanfiramanfo a wɔwɔ ne mu no nyinaa so,Na wɔbɛyɛ sɛ mmea.+ Sekan reba n’agyapade so, na nkurɔfo bɛfom.+ 38 Wɔn nsu bɛsɛe na ayow.+ Efisɛ ɛyɛ ahoni asaase,+Na wɔn anisoadehu a ɛyɛ hu no nti, wɔkɔ so yɛ wɔn nneɛma sɛ abɔdamfo. 39 Ɛno nti, sare so mmoa ne mmoa a wosu te sɛ kraman na ɛbɛtena hɔ,Na nsohori nso bɛtena hɔ.+ Onipa biara rentena hɔ bio da,Na obiara remfa hɔ nyɛ ne tenabea awo ntoatoaso nyinaa mu.”+ 40 “Sɛnea Onyankopɔn butuw Sodom ne Gomora+ ne ɛho nkurow no,”+ Yehowa asɛm ni, “saa ara na obiara rentena hɔ, na onipa biara rensoɛ hɔ.+ 41 “Hwɛ! Ɔman bi fi atifi fam reba.Wɔbɛma ɔman kɛse bi ne ahemfo akɛse+Afi akyirikyiri asaase so aba.+ 42 Wokurakura agyan ne peaw.+ Wɔn tirim yɛ den, na wɔrenhu obiara mmɔbɔ.+ Wɔn nnyigyei te sɛ ɛpo a ɛrebu fa so,+Bere a wɔtete wɔn apɔnkɔ so reba no. Wɔahyehyɛ wɔn ho aka abom sɛ onipa baako ne wo rebɛko, O Babilon babea.+ 43 Babilon hene ate wɔn ho amanneɛbɔ,+Na ne nsam agow.+ Ne ho yeraw no,Na ɛyaw a ɔrefa mu no te sɛ ɔbea a ɔrewo. 44 “Hwɛ! Obi bɛforo abɛtow ahyɛ adidibea a wɔabɔ ho ban no so te sɛ gyata a ofi Yordan kwaebirentuw mu, nanso mɛma wɔaguan* afi hɔ ntɛm. Na mɛma nea wɔapaw no no adi no so.+ Hena na ɔte sɛ me, na hena na ɔne me bedi asi? Oguanhwɛfo bɛn na obetumi agyina m’anim?+ 45 Enti mmarima, muntie pɔw a Yehowa abɔ wɔ Babilon ho;+ na nea wabɔ ne tirim sɛ ɔbɛyɛ Kaldeafo asaase ni: Nea ɛte biara, wɔbɛtwe nguan mma no ase akɔ. Wɔn nti, ɔbɛma wɔn tenabea asɛe pasaa.+ 46 Sɛ wodi Babilon so nkonim a, ɛho dede no bɛma asaase awosow,Na wɔbɛte nteɛteɛm wɔ amanaman no mu.”+\n^ Anaa “mpapo.”\n^ Anaa “abetwa ne ho mpasua.”\n^ Nt., “ɔbɛhwɛ abɔ hwirema.”\n^ Nt., “mutiatia agyan so.”\n^ Nt., “Wama ne nsa so.”\n^ Anaa “ne kra bedidi.”\n^ Anaa “ɔsɛe.”\n^ Nt., “wotiatia agyan so.”\n^ Nt., “bɛyɛ dinn.”\n^ Ebetumi aba sɛ ɛfa Babilonfo ho.


Ebɛnadze Ntsi na Nyankopɔn Bɔɔ Asaase? | Asɛmpa\n1. Ebɛnadze Ntsi na Nyankopɔn Bɔɔ Asaase?\nJehovah bɔɔ asaase maa mbanyin na mbaa. Asaase yi do na yefi ntsi ɔyɛ hɛn fie. Nna Nyankopɔn abɔ abɔfo dada dɛ wɔntsena ɔsor, dɛm ntsi ɔammbɔ nyimpa beenu a wodzi kan no, Adam na Eve, dɛ wɔnwo nhyɛ ɔsor mã. (Job 38:4, 7) Mbom no, Nyankopɔn dze nyimpa a odzi kan no kɛtsenaa Paradise fɛɛfɛw bi a wɔfrɛ no Eden ture mu. (Genesis 2:15-17) Jehovah maa nyimpa no nye ne mba a ndaamba ɔbɔwo hɔn no nyina enyidado dɛ wɔbɛtsena asaase do afebɔɔ.—Kenkan Ndwom 37:29; 115:16.\nAhyɛse no, nna Eden ture hɔ nkotsee na ɔyɛ paradise. Nna nyimpa beenu no bɔwo ahyɛ asaase do mã. Ber rokɔ do no, nna wɔbɔhom asaase nyina do na wɔayɛ no paradise. (Genesis 1:28) Asaase nnkɛsɛɛ ara da. Ɔbɛyɛ adasamba hɛn fie afebɔɔ.—Kenkan Ndwom 104:5.\nHwɛ video a wɔato dzin Ebɛnadze Ntsi Na Nyankopɔn Bɔɔ Asaase?\n2. Ebɛnadze ntsi na sesei asaase nnyɛ paradise?\nAdam na Eve annyɛ setsie amma Nyankopɔn, ntsi Jehovah tuu hɔn fii ture no mu hɔ. Paradise yewee na nyimpa biara nnkotum asan dze aaba bio. Ofitsi dɛm aber no, ndzebɔnyɛfo agye asaase abɔ do.—Kenkan Genesis 3:23, 24.\nAna Jehovah epĩa no botae a ahyɛse no nna ɔwɔ ma adasamba no ato nkyɛn? Oho! Ɔnoara nye adze nyina do tumfo no, ntsi dza ɔakã biara bɛyɛ hɔ. (Isaiah 45:18) Ɔbɛma adasamba ebusua no asan akɔ asetsena a ɔbɔɔ ne tsir mu pɔw dɛ ɔbɛma woenya no.—Kenkan Ndwom 37:11, 34.\n3. Wobesi dɛn asan dze Paradise aba?\nWɔdze Paradise bɛsan aba asaase do bio ber a Jesus ridzi tum dɛ Nyankopɔn ne Hen no. Wɔ ɔkõ bi a wɔfrɛ no Har-Magedon mu no, Jesus bedzi Nyankopɔn n’abɔfoe enyim ma wɔaasɛɛ hɔn a wɔsoɛr tsia Nyankopɔn no. Iyi ekyir no, Jesus dze Abɔnsam bɔto fiadze mfrenhyia 1,000. Nyankopɔn no nkorɔfo benya nkwa osiandɛ Jesus bɛkyerɛ hɔn kwan na ɔaabɔ hɔn ho ban.—Kenkan Nyikyerɛ 20:1-3; 21:3, 4.\n4. Ebɛn aber na amandzehu bɛba ewiei?\nEbɛn aber na Nyankopɔn beyi emumuyɛsɛm nyina efi asaase do? Jesus dze “asɛnkyerɛdze” bi a ɔbɛma yehu ber a wiadze ewiei rebɛn no mae. Ndɛ wiadze nsɛm tsebea a ɔyɛ hu no ma yehu dɛ sesei dze yɛtse “wiadze ewiei” mber no mu.—Kenkan Matthew 24:3, 7-14, 21, 22.\nWɔ mfrenhyia 1,000 mu a Jesus bɛtsena sor na oeedzi asaase do tum no, ɔbɛma amandzehu nyina aba ewiei. (Isaiah 9:6, 7; 11:9) Jesus bedzi tum dɛ Ɔhen na ɔaasan ayɛ edwuma dɛ Sɔfopanyin, na bɔn a hɔn a wɔdɔ Nyankopɔn ayɛ no, ɔaapepa efi hɔ. Ntsi, Nyankopɔn nam Jesus do beyi yarba, nkɔkorabɔ, mberwabɔ na owu efi hɔ.—Kenkan Isaiah 25:8; 33:24.\n5. Ndaamba, woananom na wɔbɛtsena Paradise?\nWɔ Ahendzi Asa do no, ibehyia nyimpa a wɔdɔ Nyankopɔn na wɔpɛ dɛ wosũa mbrɛ wobotum asɔ n’enyi\nNyimpa a wɔyɛ Nyankopɔn n’apɛdze na wɔbɛtsena Paradise. (1 John 2:17) Jesus somaa n’ekyirdzifo dɛ wɔnkɔhwehwɛ nyimpa a wɔdwe na wɔnkyerɛkyerɛ hɔn dza wɔbɛyɛ na ama wɔaasɔ Nyankopɔn enyi. Wɔ ndɛ mber yi mu no, Jehovah retsetse nyimpa ɔpepem pii ma wɔaafata ama ndaamba asetsena wɔ Paradise wɔ asaase do. (Zephaniah 2:3) Wɔ Jehovah Adasefo Ahendzi Asa ahorow do no, nkorɔfo sũa mbrɛ wɔbɛfata dɛ kunnom, egyanom, yernom nye nãnom pa. Awofo na mbofra nyina bɔ mu som wɔ koryɛ mu na wosũa mbrɛ wobotum enya asɛmpa no do mfaso.—Kenkan Micah 4:1-4.\nEbɛn Botae na Nyankopɔn Wɔ ma Nyimpa?\nSɛ asaase dan paradise a, wiadze fofor no mu asetsena bɛyɛ dɛn?\nFa mona Fa mona Ebɛn Botae na Nyankopɔn dze Bɔɔ Asaase?


Забур 46 CARS - Nnwom 46 AKCB\nKoramma dwom. Wɔto no “alamot” sanku nne so.\n1Onyankopɔn ne yɛn guankɔbea ne yɛn ahoɔden,\namanehunu mu boafo a ɔwɔ hɔ bere biara.\n2Enti sɛ asase ani dan butuw,\nna mmepɔw tutu kogu po ase a, yɛrensuro,\n3sɛ po bɔ asorɔkye na ehuru\nna ɛma nkoko wosow mpo a, yɛrensuro.\n4Asuten bi wɔ hɔ a\nne nsuwansuwa de anigye ba Onyankopɔn kuropɔn mu,\nbeae kronkron a Ɔsorosoroni no te.\n6Amanaman yɛ hoo, na ahenni hwehwe ase;\nɔma ne nne so ma asase nan.\n7Asafo Awurade ka yɛn ho.\nYakob Nyankopɔn yɛ yɛn aban.\nɔsɛe a ɔde aba asase no so.\n9Ɔma akodi gyae kosi asase ano.\nObubu agyan mu na ɔsɛe peaw;\nɔde ogya hyew nkatabo.\n10Monyɛ komm na munhu sɛ me ne Onyankopɔn;\n11Asafo Awurade ka yɛn ho;\nAKCB : Nnwom 46


Nnwom 45:1-9 NA-TWI | Biblica\nNnwom 45:1-9 NA-TWI\nNsɛm a ɛyɛ dɛ hyɛ m’adwene ma bere a merehyehyɛ saa dwom yi ama ɔhene no. Ɛte sɛ ɔkyerɛwfo pa kyerɛwdua, anwensɛm ayɛ pɛ me tɛkrɛma so.\nW’ahoɔfɛ twa mmarima nyinaa mu. Wo kasa yɛ dɛ. Onyankopɔn ahyira wo daa. Fa wo nkrante, ɔhene kɛse; w’anim yɛ nyam na woyɛ otumfoɔ. Kɔ w’anim tumi ne nkonimdi so fa bɔ nokware ne papa ho ban. W’ahoɔden bɛma woadi nkonim akɛse! Wo bɛmma ano yɛ nnam; ɛwowɔ w’atamfo koma mu; aman hwe ase wɔ wo nan ase. Ahemman a Onyankopɔn de ama wo no bɛtena hɔ daa daa. Wode nokware di wo nkurɔfo so; wodɔ ade trenee na wukyi ade bɔne. Ɛno nti na Onyankopɔn, wo Nyankopɔn ayi wo de ahotɔ ahyira wo asen ɔhene biara no.\nKurobow ne pɛperɛ hua wɔ wo ntade mu. Nnwomhyehyɛfo gye w’ani wɔ ahemfi a wɔde asonse asiesie hɔ no mu. Ahemfo mmabea na wɔka mmea a wɔwɔ wo fi ho, na w’ahengua nifa so na ɔhemmea gyina a ɔhyɛ sikakɔkɔɔ a ɛyɛ fɛ yiye agude.\nRead More of Nnwom 45


Yebetumi Abisa Onyankopɔn Anaa?\nEBINOM ka sɛ ɛyɛ mfomso sɛ wubebisa Onyankopɔn asɛm. Wɔn adwene ne sɛ ɛnkyerɛ obu sɛ wubebisa nea enti a Onyankopɔn maa biribi sii anaa nea enti a wamma biribi anyɛ hɔ. Saa na wo nso wote nka anaa?\nSɛ saa na wote nka a, ɛnde ebia ɛbɛyɛ wo nwonwa sɛ wubehu sɛ treneefo pii nso abisa Onyankopɔn nsɛm a ɛte saa pɛn. Ma yɛnhwɛ nsɛm a wobisaa Onyankopɔn no bi:\nƆnokwafo Hiob bisae sɛ: “Dɛn nti koraa na abɔnefo kɔ so tena ase, wonyin kyɛ, na wonya wɔn ho kɛse?”—Hiob 21:7.\nOdiyifo nokwafo Habakuk bisae sɛ: “Dɛn nti na wohwɛ nkontompofo, na woyɛ komm ma ɔbɔnefo mene nea ɔteɛ sen no?”—Habakuk 1:13.\nYesu Kristo bisae sɛ: “Me Nyankopɔn, me Nyankopɔn, dɛn nti na woapa me?”—Mateo 27:46.\nSɛ wofa kyerɛw yi mu biara na wokenkan nsɛm a ɛka ho no nyinaa a, wubehu sɛ biribiara nkyerɛ sɛ Yehowa * Nyankopɔn bo fuwii sɛ n’asomfo no bisaa no wɔn komam asɛm saa. Nea ɛwom ne sɛ, ɛnyɛ nwonwa sɛ Onyankopɔn nyaa abotare saa, efisɛ ɛnhaw no sɛ yɛbɛsrɛ no sɛ ɔmma yɛn nneɛma a yehia na ama yɛanya nipadua mu ahoɔden. Ɔde anigye yɛ saa abisade no ma yɛn. (Mateo 6:11, 33) Afei nso ɔno ara ma yɛn akwankyerɛ a etumi boa yɛn ma yenya adwempa ne akomatɔyam. (Filipifo 4:6, 7) Yesu nso ka kyerɛɛ n’asuafo no sɛ: “Monkɔ so mmisa, na wɔde bɛma mo.” (Mateo 7:7) Asɛm a na Yesu reka no ma yehu sɛ ɛnyɛ honam fam nneɛma nko ara na na ɔreka ho asɛm, na mmom na ɔreka nsɛmmisa bi a ɛho hia sɛ yenya ho mmuae nso ho asɛm.\nSɛ kwan wɔ hɔ na anka worebisa Onyankopɔn a, anka nsɛm a edidi so yi mu nea ɛwɔ he na wubebisa no?\nAdɛn nti na woma kwan ma mihu amane?\nEsiane sɛ “Kyerɛwnsɛm no nyinaa fi Onyankopɔn honhom mu” nti, wubenya nsɛmmisa yi ho mmuae a Onyankopɔn de ma no wɔ n’Asɛm Bible mu. (2 Timoteo 3:16) Ma yɛnhwɛ nea ɛkaa ebinom ma wobisaa saa nsɛm abiɛsa a ɛwɔ ha yi, na yɛnhwɛ ɛho mmuae wɔ Bible mu.\n^ nky. 7 Bible ma yehu sɛ Onyankopɔn din ne Yehowa.


Bɛyɛ mfe mpem mmienu ni na wɔkyerɛw Bible wiei. Efi saa bere no nhoma bebree abɛsen kɔ, nanso Bible da so ara wɔ hɔ. Wo de, hwɛ asɛm a edi so yi.\nAtumfoɔ bi yɛɛ nea wobetumi biara sɛ wɔbɛma Bible no ayera koraa, nanso ankosi aga. Ɛho nhwɛso ni: Nhoma bi a ɛde An Introduction to the Medieval Bible kaa sɛ bere bi a atwam no, na nnipa a wɔfrɛ wɔn ho Kristofo mpo mpɛ sɛ nkurɔfo bɛkan Bible wɔ wɔn ankasa kasa mu. Sɛ wohu sɛ obi kura bi mpo a, na ɛyɛ mmusu kɛse. Wɔn a wosii wɔn bo sɛ wɔbɛkyerɛ Bible ase ama amanfo anya bi akan no, ebinom de wɔn nkwa twaa so.\nNanso nea atamfo yɛe nyinaa akyi, Bible da so ara wɔ hɔ. Nokwasɛm ne sɛ, ɛno ne nhoma a ahyeta wiase baabiara. Nhoma biara nni hɔ a ɛto no. Sɛ yɛfa Bible mũ no nyinaa anaa ne fã bi a, akontaabu kyerɛ sɛ wɔatintim bɛyɛ ɔpepepem nnum, na wɔakyerɛ ase kɔ kasa bɛboro 2,800 mu. Nanso yɛhwɛ nhoma a agye din a ɛka abɔde mu nyansahu, asetena mu nsɛm ne nea ɛkeka ho a, kakraa bi na wɔtintim; ɛno mpo no, ɛba so nnɛ, ɔkyena na atwam.\nKasa bi wɔ hɔ a, ɛnyɛ Bible a, anka atɔ ape ara ne sa. Sɛ yɛhwɛ Bible a Martin Luther kyerɛɛ ase kɔɔ German kasa mu sɛɛ a, ɛboa maa German kasa no gyinaa ne nan so paa. Saa ara na King James Version a wodii kan yɛe no nso boaa Borɔfo kasa. Wɔkyerɛ sɛ saa Bible nkyerɛase no anya Borɔfo kasa so tumi sen nhoma foforo biara.\nBio nso, Bible no anya nkɛntɛnso kɛse wɔ aburokyiri aman bi so. Nhoma bi kaa sɛ: “Bible anya tumi kɛse wɔ nyamesom ne emu amanne so wɔ saa aman no so, nanso ɛnyɛ ɛno nko ara. Bible anya nkɛntɛnso wɔ aman yi nhoma ahorow, wɔn mmara, wɔn amanyɔsɛm ne nneɛma pii a yentumi mmobɔ din so.”—The Oxford Encyclopedia of the Books of the Bible.\nWei yɛ nneɛma kakraa bi a ɛma Bible da nsow koraa. Ɛnde, dɛn paa na ama Bible agye din saa? Dɛn paa na ɛwɔ Bible ho a ɛmaa nkurɔfo de wɔn nkwa bɔɔ afɔre? Mmuae no bi ni: Bible kura nsɛm a nyansa wom a ɛboa ma yehu sɛnea yɛbɛbɔ yɛn bra. Bio nso, emu nsɛm ma yehu ɔkwan a yɛbɛfa so ne Onyankopɔn afa adamfo. Bible koro yi ara ma yehu nea enti a ɔhaw ne abɛbrɛsɛ adosaw adesamma saa. Anigyesɛm ne sɛ, Bible da no adi sɛ ɛrenkyɛ ɔhaw yi nyinaa to betwa. Ɛsan ma yehu nea ɛbɛma wei nyinaa aba mu.\nBIBLE HO NOKWASƐM\nNhoma 66 na ɛka bom yɛ Bible, na wɔde bɛyɛ mfe 1,600 na ɛkyerɛw nhoma kronkron yi wiei.\nNnipa bɛyɛ 40 na wɔkyerɛwee, na na wɔn mu bi yɛ akuafo, apofofo, atemmufo, ahemfo, ne nnwontofo.\nBible mu no nyinaa twe adwene si Onyankopɔn Ahenni so. Ɛno ne ɔsoro aban a ebedi asase nyinaa so. (Daniel 2:44; 7:13, 14) Ahenni no beyi bɔne, amanehunu, ne owu afi hɔ koraa, na Otumfoɔ Pumpuni, yɛn Bɔfo Yehowa Nyankopɔn, adi adesamma nyinaa so.—1 Korintofo 15:24-26.\nBible Boa Ma Yɛbɔ Yɛn Bra Yiye na Yɛbɛn Onyankopɔn\nWiase nhomasua ho hia, nanso Canada atesɛm krataa bi a ɛde Ottawa Citizen kaa sɛ: “Sɛ obi sua ade nya digrii ne abodin ahorow bata ne din ho a, ɛnkyerɛ sɛ ɔwɔ nyansa ne nimdeɛ a ɔde bɛbɔ brapa.” Kuw bi a ɛde Edelman kaa sɛ, sɛ yɛhwɛ nhomanimfo te sɛ aban mpanyimfo ne wɔn a wɔaben wɔ sikasɛm mu a, wɔn mu pii yɛ akorɔmfo ne asisifo. Wei nti nkurɔfo nni wɔn mu ahotoso koraa.\nNanso Bible boa nnipa ma wonya suban pa, na ɛma wɔn gyidi yɛ den. Bible ma yehu “trenee ne atemmu ne teeyɛ.” Nokwasɛm ne sɛ ɛma yehu “papayɛ akwan nyinaa.” (Mmebusɛm 2:9) Nhwɛso bi ni: Ná aberante bi a yɛbɛfrɛ no Stephen da afiase wɔ Poland. Aberante yi adi mfe 23, na bere a ɔda mu no, ofii ase suaa Bible. Ohuu sɛ afotu a ɛwɔ mu no yɛ paa. Akyiri yi ɔkaa sɛ: “Seesei sɛ mete sɛ obi reka sɛ, ‘Di wo papa ne wo maame ni’ a, mete ase paa. Afei masua sɛ mɛhyɛ me ho so na magyae abufuw bebrebe no.”—Efesofo 4:31; 6:2.\nAde baako a epusuw Stephen ne asɛm a ɛwɔ Mmebusɛm 19:11 no. Ɛse: “Onipa nhumu twentwɛn n’abufuw ase, na ɛyɛ anuonyam ma no sɛ obebu n’ani agu bɔne so.” Seesei sɛ obi hyɛ no abufuw anaa biribi nkɔ yiye mma no a, ɔto ne bo ase susuw ho, na ɔbɔ mmɔden sɛ ɔbɛkae Bible mu asɛm a obetumi de ayɛ adwuma de adwudwo tebea no ano. Tie n’anom asɛm: “Mahu sɛ Bible yɛ nhoma a etumi boa ma yɛbɔ brapa; nhoma biara ne no nsɛ.”\nYɛnhwɛ Maria nso. Ɔyɛ Yehowa Danseni, na da bi maame bi didii no atɛm pasaa wɔ nnipa mu. Ná asɛm bi yɛ ɔbea no ahi na ɔde n’anibere bɛsoɛɛ Maria so. Nanso Maria ammue n’ano anka biribiara antia ɔbea no; mmom ofii hɔ kɔɔ dinn. Akyiri yi, asɛm no haw ɔbea no na ɔhwehwɛɛ Adansefo no. Bɛyɛ bosome akyi no, ɔsan huu Maria na ɔbam no srɛɛ no sɛ ɔmfa ne bɔne nkyɛ no. Ohuu sɛ ɔsom a Maria wom na ama ne ho dwo na ɔbrɛ ne ho ase saa. Nea efii mu bae ne sɛ ɔbea a na ne koko haw no yi ne n’abusuafo nnum ne Yehowa Adansefo fii ase suaa Bible.\nYesu Kristo kae a ɔmmoa, “nyansa nam ne mma nyinaa so di bem.” (Luka 7:35) Wode Bible mu asɛm yɛ adwuma a, wuhu sɛ ampa edi bem! Emu nsɛm tumi wurawura yɛn mu ma yɛyɛ nneɛma pa. Ampa, Bible ma ‘nea onni nimdeɛ hu nyansa, ɛma koma di ahurusi.’ Ɛma nnipa “ani tew,” enti yetumi hu yɛn akwan mu yiye na ɛkyerɛ yɛn kwan ma yehu yɛn Bɔfo no apɛde.—Dwom 19:7, 8.\nBible Ma Yehu Nea Enti a Ɔhaw Abu So Saa\nSɛ yare bi tu atese na animdefo rehwehwɛ mu a, nea wɔde wɔn ani si so ne dekode a ɛkɔfaa yare no bae. Yɛn nso, sɛ yɛpɛ sɛ yehu nea enti a ɔhaw ne abɛbrɛsɛ adan “yareɛ koankorɔ” abɛsoɛ adesamma a, ɛsɛ sɛ yɛhwehwɛ mu. Wei nso yɛrentumi ntwa Bible nnya. Asɛm no ne sɛ Bible ama yɛahu nea ɛyɛe a nnipa baa asase so ne nea ɛkɔfaa yɛn haw nyinaa bae.\nBible nhoma a ɛde Genesis ma yehu sɛ yɛn nana Adam ne Hawa yɛɛ Onyankopɔn so asoɔden, na ɛno na ɛkɔfaa adesamma haw bae. Adam ne Hawa daa no adi sɛ wɔn ara betumi akyerɛ nea ɛyɛ papa ne bɔne. Nanso Ɔbɔadeɛ no na ɔwɔ saa tumi no, ɛnyɛ nnipa. (Genesis 3:1-7) Awerɛhosɛm ne sɛ wɔn asefo dodow no ara afa wɔn su; nea wɔpɛ na wɔyɛ. Ɛdɛn na afi mu aba? Ɛnyɛ ahofadi ne anigye, na mmom ntawntawdi, nsisi, nhyɛso, ne ɔbrasɛe. Nnipa pii anidaso asa; ɛno ara ne sɛ wɔde wɔn ti repempem. (Ɔsɛnkafo 8:9) Nea Bible kae ara na ɛda hɔ no: “Enni onipa nsam, sɛnea ɔnam a obetutu n’anammɔn.” (Yeremia 10:23) Nanso asɛmpa bi wɔ hɔ! Ɛrenkyɛ koraa adesamma atuatew ne nea afi mu aba nyinaa betwam.\nBible Ma Yenya Anidaso\nBible ma yehu sɛ Onyankopɔn dɔ wɔn a wobu no na wɔfɛre no, enti ɔrentena hɔ mma nsɛmmɔnedi ne amanehunu nsɛe adesamma asomdwoe daa. Abɔnefo bedi “wɔn kwan so aba,” kyerɛ sɛ nea wɔagu no, wobetwa. (Mmebusɛm 1:30, 31) Nanso “ahobrɛasefo benya asase no adi, na wɔagye wɔn ani asomdwoe bebree mu.”—Dwom 37:11.\nOnyankopɔn pɛ sɛ “ogye nnipa ahorow nyinaa ma wobenya nokware no ho nimdeɛ a edi mũ.”—1 Timoteo 2:3, 4\nOnyankopɔn nam ‘n’Ahenni’ so bɛma nea wabɔ ne tirim sɛ ɔbɛyɛ nyinaa abam na asomdwoe ahyɛ asase so ma. (Luka 4:43) Saa Ahenni no yɛ Onyankopɔn aban a ebedi wiase nyinaa so. Onyankopɔn bɛda no adi sɛ ɔno ne Otumfoɔ Pumpuni no. Saa Ahenni no ho asɛm na na ɛwɔ Yesu tirim bere a ɔrekyerɛ n’akyidifo mpaebɔ no. Ɔkaa sɛ: “W’ahenni mmra. W’apɛde nyɛ hɔ wɔ asase so te sɛ ɔsoro.” (Mateo 6:10) Ahenni no bedi dwuma kɛse bi wɔ asase so.\nWɔn a wobenya Onyankopɔn Ahenni no mu atena no bɛyɛ Onyankopɔn apɛde, na wobegye atom sɛ Ɔbɔadeɛ no na ɔfata sɛ odi adesamma so na ɛnyɛ onipa biara. Kɛtɛasehyɛ ne porɔe, adifudepɛ ne nsisi, animhwɛ ne akokoakoko nyinaa befi hɔ. Saa bere no, mpaapaemu remma nnipa mu; yɛn nyinaa bɛyɛ baako. Nokwasɛm ne sɛ aban baako na ebedi wiase nyinaa so, na nnipa benya mmara ne akwankyerɛ baako.—Adiyisɛm 11:15.\nƐnde, ɛdɛn na ɛbɛboa ma yɛde yɛn ani ahu saa wiase foforo no? Ɛno ne nimdeɛ a edi mũ. Onyankopɔn pɛ sɛ “ogye nnipa ahorow nyinaa ma wobenya nokware no ho nimdeɛ a edi mũ.” (1 Timoteo 2:3, 4) Ɛdɛn ne nokware no? Ebi ne Bible nkyerɛkyerɛ. Wei te sɛ amammu mmara anaa ahyɛde a Ahenni no de bɛyɛ adwuma. Ɛho nhwɛso wɔ Yesu Kristo Bepɔw So Asɛnka no mu. (Mateo ti 5-7) Sɛ worekan Mateo ti 5-7 a, susuw ho hwɛ; sɛ nnipa nyinaa de Yesu asɛm no yɛ adwuma a, anka wiase bɛyɛ sɛn?\nWohwɛ nea yɛaka yi a, ɛyɛ nwonwa sɛ Bible ahyeta wiase baabiara anaa? Ɛnyɛ nwonwa koraa! Onyankopɔn pɛ sɛ nnipa a wofi aman nyinaa mu na wɔka kasa nyinaa sua ne ho ade na wonya nhyira a n’Ahenni no de bɛba no bi. (Asomafo Nnwuma 10:34, 35) Nsɛm a ɛwɔ Bible mu di adanse sɛ emfi nnipa, na mmom efi soro.\nBible ka sɛ wɔahyehyɛ mmara ama ɔsram ne nsoromma\nBIBLE PA GYIDIHUNU HO NTAMA\nTete no, na ebinom susuw sɛ anyame atirimɔdenfo bi na wokyinkyim nneɛma a ɛwɔ wim ne nea ɛwɔ asase so nyinaa. (Encyclopedia of Science and Religion) Nanso Bible ma yehu sɛ mmara bi wɔ hɔ a ɛkyerɛ nneɛma kwan wɔ soro ne asase so. Bɛyɛ mfe 3,500 ni, Bible kae sɛ: “Wunim wim mmara? Anaa wubetumi ahyehyɛ ne tumidi wɔ asase so?” (Hiob 38:33) Yeremia 31:35 nso ka sɛ ‘wɔahyehyɛ mmara ama ɔsram ne nsoromma.’ Bible mu nsɛm yi aboa nnipa bebree ma wɔade wɔn ho afi atoro som ne gyidihunu ho.—Hiob 31:26-28; Yesaia 47:1, 13.\nƐKA NOKWARE TURODOO\nAde baako a ɛyɛ anika wɔ Bible ho ne sɛ wɔn a wɔkyerɛwee no kaa nokware turodoo; wɔn ara wɔn mfomso mpo wɔankata so. Sɛ yɛhwɛ Ɔhene Dawid sei a, bere a ɔne Bat-Seba bɔɔ aguaman no, ogyee ne mfomso toom sɛ ‘nea enye Onyankopɔn ani so na wayɛ.’ (Dwom 51:4) Ɔsomafo Yohane nso kaa sɛ ɔhwee ɔbɔfo nan ase mprenu sɛ ɔrekotow no. Ɔbɔfo no kaa sɛ: “Hwɛ yiye! Nyɛ saa! . . . Som Onyankopɔn.” (Adiyisɛm 19:10; 22:8, 9) Tete no, na akyerɛwfo pii katakata nokwasɛm so, nanso Bible akyerɛwfo no anyɛ saa. Wɔkaa nokware turodoo; wɔamfa nsɛm anwadawada.\nƐBOA MA NNIPA ASOM DWO WƆN\nBible hyɛ yɛn nkuran sɛ yennya su ahorow a ɛbɛma yɛn asom adwo yɛn. Ebi ne mmɔborɔhunu ne bɔne-fakyɛ. Efesofo 4:32 ka sɛ: “Mo ne mo ho nni wɔ ayamye ne ayamhyehye so, na mumfi mo pɛ mu mfa bɔne mfirifiri mo ho.”\nNhoma bi a Mayo Clinic a ɛwɔ United States kyerɛwee kaa sɛ, “sɛ wonnim bɔne-fakyɛ a, wudi wo ho awu.” Ɛde kaa ho sɛ, “sɛ wode asɛm kyɛ a, wo ne obiara tumi tena kama na wo ho tɔ wo; w’adwennwen so tew. Wutumi kwati yare pii te sɛ mogya mmoroso ne adwenemhaw. Bio nso nsã ne nnubɔne mfa wo nyɛ akoa.”\nBIBLE MA YENYA NSƐMMISA AKƐSE BI HO MMUAE\nAkokoaa a ɔda ne maame yam\nAbɔde ho nyansahufo wɔ nsɛmmisa pii ho mmuae, nanso wodu baabi a na wɔapem. Nhoma bi kaa sɛ: “Abɔde ho nyansahufo, adɔkotafo, ne nyansapɛfo dodow no ara gye tom sɛ nyansahu rentumi mma yɛnte abrabɔ ne nyamesom ase nwie.”—Biotechnology—Changing Life Through Science.\nNYANSAHUFO BETUMI abu akontaa de akyerɛ sɛnea wim nneɛma te sɛ bosome ne nsoromma di dwuma, nanso wɔrentumi nkyerɛ nea enti a saa nneɛma yi wɔ hɔ anaa nea enti a ɛyɛ adwuma pɛpɛɛpɛ.\nNYANSAHUFO BETUMI akyerɛ sɛnea honam akwaa a ɛwɔ ɔbarima ne ɔbea ho di dwuma ma nyinsɛn ba, nanso wɔrentumi mmoa mma yɛntwe yɛn ho mfi nna mu ɔbra- sɛe ho.\nNYANSAHUFO BETUMI akyerɛ sɛnea nkokoaa a wɔda yafunu mu nyin, nanso wontumi mmoa nnipa mma wonnyae nyinsɛn-tugu.\nNanso Bible boa ma yehu nsɛm a ɛte saa ani so yiye. Nokwasɛm ne sɛ ɛma yɛte “trenee ne atemmu ne teeyɛ ase; ɛno ne papayɛ akwan nyinaa.”—Mmebusɛm 2:9.


ኢያሱ 5 NASV – Yosua 5 ASCB | Biblica\nኢያሱ 5 NASV – Yosua 5 ASCB\n1Ɛberɛ a Amorifoɔ ahemfo nyinaa a wɔwɔ Yordan atɔeɛ fam ne Kanaanfoɔ ahemfo a wɔwɔ Ɛpo Kɛseɛ no mpoano tee sɛ Awurade ama Asubɔnten Yordan awe wɔ Israelfoɔ anim ama wɔatwa no, wɔn akoma tuiɛ na ehu kyekyeree wɔn.\nIsraelfoɔ Sane Yɛ Apam No Ho Amanneɛ\n2Saa ɛberɛ no, Awurade ka kyerɛɛ Yosua sɛ, “Yɛ twerɛboɔ sekammoa na fa twa Israelfoɔ no twetia bio.” 3Enti, Yosua yɛɛ twerɛboɔ sekammoa no de twitwaa Israelfoɔ nyinaa twetia wɔ Aaralot kokoɔ so.\n4Na ɛsɛ sɛ Yosua twitwa wɔn twetia, ɛfiri sɛ, mmarima a na wɔanyinyini a wɔtumi ko wɔ ɛberɛ a wɔfirii Misraim no nyinaa awuwu wɔ ɛserɛ no so. 5Nnipa a wɔtu firii Misraim baeɛ no, na wɔatwitwa wɔn nyinaa twetia. Nanso wɔn a wɔwowoo wɔn wɔ ɛserɛ no so wɔ Otukorɔ berɛ no mu no deɛ, na wɔntwitwaa wɔn twetia. 6Israelfoɔ no kyinkyinii wɔ ɛserɛ no so mfeɛ aduanan kɔsii sɛ mmarima a wɔtumi ko wɔ ɛberɛ a wɔrefiri Misraim no nyinaa wuwuiɛ. Ɛfiri sɛ, wɔyɛɛ asoɔden maa Awurade, na ɔkaa ntam sɛ ɔremma wɔn nan rensi asase a waka ntam sɛ ɔde bɛma yɛn no so, asase a nufosuo ne ɛwoɔ resene wɔ so no. 7Enti Yosua twitwaa wɔn mmammarima a wɔntwaa wɔn twetia no twetia wɔ ɛberɛ a na wɔrekɔ Bɔhyɛ Asase no so no. Yeinom yɛ wɔn a na wɔanyinyini a wɔtumi si wɔn agyanom anan mu no. 8Ɔtwaa mmarima no nyinaa twetia wieeɛ no, wɔgyee wɔn ahome wɔ atenaeɛ hɔ kɔsii sɛ wɔn ho tɔɔ wɔn.\n9Afei, Awurade ka kyerɛɛ Yosua sɛ, “Ɛnnɛ mayi mo nkoayɛ wɔ Misraim ho animguaseɛ no afiri mo so.” Ɛno enti, wɔfrɛ beaeɛ hɔ Gilgal de bɛsi ɛnnɛ.\n10Ɛberɛ a Israelfoɔ no wɔ Gilgal atenaeɛ hɔ wɔ Yeriko asase parada no so no, wɔdii Twam Afahyɛ no wɔ bosome a ɛdi ɛkan no ɛda a ɛtɔ so dunan no anwummerɛ. Saa bosome no na wɔde kae ɛberɛ a wɔtu firii Misraim no. 11Ɛda no ara, wɔhyɛɛ aseɛ dii apiti ne aburoo a wɔtwa firii asase no so a wɔakye. 12Mana amma ɛda no na wɔanhunu bi nso bio. Enti, ɛfiri saa ɛberɛ no, Israelfoɔ no dii Kanaan asase no so nnɔbaeɛ.\nAwurade Sahene Hyia Yosua\n13Ɛberɛ a Yosua rebɛn Yeriko kuropɔn no, ɔpagyaa nʼani hunuu ɔbarima bi a ɔkura akofena rehyia no. Yosua kɔɔ ne nkyɛn bisaa no sɛ, “Wowɔ yɛn afa anaa woyɛ ɔtamfoɔ?”\n14Na ɔbarima no buaa sɛ, “Menyɛ wɔn mu biara, meyɛ Awurade asraadɔm so safohene.” Yosua tee yei no, ɔdaa hɔ de nʼanim butuu fam wɔ anidie mu na ɔkaa sɛ, “Kyerɛ me deɛ menyɛ, ɛdeɛn na wopɛ sɛ wo ɔsomfoɔ yɛ?”\n15Awurade asraadɔm safohene no buaa sɛ, “Yi wo mpaboa na ɛha yɛ asase kronkron.” Na Yosua yɛɛ deɛ ɔkyerɛɛ no sɛ ɔnyɛ no.\nASCB : Yosua 5


Забур 68 CARS - Nnwom 68 ASCB\n1Ma Onyankopɔn nsɔre, na nʼatamfoɔ mmɔ mpete;\nwɔn a wɔtane noɔ no nnwane mfiri nʼanim.\n2Sɛdeɛ mframa bɔ wisie gu no,\nsaa ara na bɔ wɔn gu;\nsɛdeɛ sradeɛ nane wɔ ogya so no,\nsaa ara na amumuyɛfoɔ nyera mfiri Onyankopɔn anim.\n3Nanso, ma ateneneefoɔ ani nnye\nna wɔnsɛpɛ wɔn ho wɔ Onyankopɔn anim;\nma wɔn ho ntɔ wɔn na wɔnni ahurisie.\n4To dwom ma Onyankopɔn, to dwom yi ne din ayɛ.\nMa deɛ ɔnante omununkum soɔ no din so.\nNe din ne Awurade;\nma wʼani nnye wɔ nʼanim.\n5Nwisiaa agya ne deɛ ɔdi akunafoɔ asɛm ma wɔn\nne Onyankopɔn a ɔte nʼatenaeɛ kronkron hɔ.\n6Ɔma onnibie tena mmusua mu,\nna ɔde nnwontoɔ yi nneduafoɔ ma wɔde wɔn ho;\nna atuatefoɔ deɛ, wɔtena asase a awo so.\n7Ao Onyankopɔn, ɛberɛ a wodii wo nkurɔfoɔ anim,\nɛberɛ a wode wɔn faa ɛserɛ so no,\nna ɔsoro tuee osuo guu fam,\nwɔ Onyankopɔn, Sinai Onyankopɔn no,\nOnyankopɔn, Israel Onyankopɔn no anim.\n9Womaa osuo tɔɔ bebree, Ao Onyankopɔn,\nguu wʼagyapadeɛ a abotoɔ no so ma ɛyɛɛ frɔmm.\n10Wo nkurɔfoɔ bɔɔ atenaseɛ wɔ so.\nAo Onyankopɔn, wonam wʼadɔeɛ bebree no mu hwɛɛ ahiafoɔ.\n11Awurade kaa asɛm no,\nna dodoɔ no ara ne wɔn a wɔpaee mu kaeɛ;\n12“Ahemfo ne wɔn asraafoɔ dwane ntɛm so;\nna mmaa kyɛ afodeɛ no.\n13Mpo wɔn a wɔn daberɛ wɔ nnwankuo mu no,\nwɔnya afodeɛ no bi.\nWɔnya aborɔnoma a wɔde sikakɔkɔɔ ne sika adura wɔn ntaban so.”\n14Ɛberɛ a Otumfoɔ bɔɔ ahene a wɔwɔ asase no so hweteeɛ no,\nna ɛte sɛ sukyerɛmma a agu Salmon so.\n15Basan mmepɔ gyinagyina hɔ,\nBasan mmepɔ so yɛ mmɔnkyi mmɔnka.\n16Ao mmepɔ mmɔnkyi mmɔnka, adɛn enti na mode ani bɔne\nhwɛ bepɔ a Onyankopɔn ayi sɛ ɔbɛdi so ɔhene,\nbaabi a Awurade ankasa bɛtena afebɔɔ?\n17Onyankopɔn nteaseɛnam yɛ ɔpedu mpem mpem\nne ɔpepem mpem mpem;\nAwurade firi Sinai aba ne kronkronbea.\n18Ɛberɛ a woforo kɔɔ soro no,\nwode nnommumfoɔ kaa wo ho;\nwonyaa ayɛyɛdeɛ firii nnipa hɔ,\nfirii atuatefoɔ hɔ mpo,\nsɛ ɛbɛyɛ a wobɛtena hɔ, Ao Awurade Onyankopɔn.\n19Ayɛyie nka Awurade Onyankopɔn, yɛn Agyenkwa,\ndeɛ ɔsoa yɛn nnesoa da biara no.\n20Yɛn Onyankopɔn yɛ Onyankopɔn a ɔgye nkwa;\nna Awurade na ɔgye yɛn firi owuo mu.\n21Ampa ara, Onyankopɔn bɛyam nʼatamfoɔ ti,\nwɔn a wɔkɔ so yɛ bɔne no.\n22Awurade ka sɛ, “Mede wɔn bɛfiri Basan aba;\nmede wɔn bɛfiri ɛpo bunu mu aba,\n23na moanante wɔn a wɔkyiri moɔ no mogya mu\nna mo nkraman tɛkrɛma anya wɔn kyɛfa.”\n24Ao Onyankopɔn, yɛahunu wo santen yuu no,\nme Onyankopɔn ne me Ɔhene santen yuu no a ɔde reba ne kronkronbea hɔ.\n25Nnwontofoɔ no wɔ animu, ɛnna asankubɔfoɔ no nso di so,\nna mmabaawa a wɔrewoso akasaeɛ nso ka wɔn ho.\n26Monkamfo Onyankopɔn wɔ asafo kɛseɛ no mu;\nmonkamfo Awurade wɔ Israel nipakuo no mu.\n27Abusuakuo ketewa Benyamin na ɔdi wɔn ɛkan,\nYuda mmapɔmma kuo kɛseɛ no di so,\nna Sebulon ne Naftali mmapɔmma aba.\n28Kyerɛ wo tumi, Onyankopɔn;\nda wʼahoɔden adi kyerɛ yɛn, sɛdeɛ woayɛ pɛn no.\n29Wʼasɔredan a ɛwɔ Yerusalem enti\nahemfo de ayɛyɛdeɛ bɛbrɛ wo.\n30Ka aboa a ɔhyɛ demmire mu no anim,\nne anantwinini kuo a wɔhyɛ amanaman no anantwie mma mu no.\nBrɛ wɔn ase kɔsi sɛ wɔde dwetɛ mpɔ bɛba.\nBɔ wɔn a wɔn ani gye ɔko ho no pansam.\n31Ananmusifoɔ bɛfiri Misraim aba,\nna Kus de ne ho bɛma Onyankopɔn.\n32Ao ewiase ahennie, monto dwom mma Onyankopɔn,\nmonto ayɛyi dwom mma Awurade,\n33monto mma deɛ ɔte tete soro soro so no,\nna ɔde nne kɛseɛ bobɔ mu no.\n34Mompae mu nka Onyankopɔn tumi,\ndeɛ ne kɛseyɛ hata Israel so no,\nna ne tumi wɔ soro soro no.\n35Wo ho yɛ nwanwa, Onyankopɔn, wɔwo kronkronbea hɔ;\nIsrael Onyankopɔn de tumi ne ahoɔden ma ne nkurɔfoɔ.\nAyɛyie nka Onyankopɔn!\nASCB : Nnwom 68


Psalmen 51 HTB - Nnwom 51 ASCB\nDawid dwom a ɔtoo no ɛberɛ a ɔde ne ho kaa Batseba na odiyifoɔ Natan kɔɔ ne nkyɛn no.\n1Ao Onyankopɔn hunu me mmɔbɔ,\nsɛdeɛ wʼadɔeɛ a ɛnsa da no teɛ;\nwʼahummɔborɔ kɛseɛ no enti,\n2Hohoro mʼamumuyɛ nyinaa\nna te me ho firi me bɔne mu!\n3Na mahunu me mmarato,\n4Mayɛ mfomsoɔ atia wo; atia wo nko ara\nna mayɛ deɛ ɛyɛ bɔne wɔ wʼani so,\nenti, wodi bem wɔ wo kasa mu\nna wotene wɔ wʼatemmuo mu.\nna bɔne mu na me maame nyinsɛnee me.\n6Ampa ara nokorɛ na wohwehwɛ wɔ me mu.\nWokyerɛ me nyansa a emu dɔ.\n7Fa hisope hohoro me ho, na me ho bɛte;\ndware me, na mɛhoa asene sukyerɛmma.\n8Ma mente ahosɛpɛ ne anigyeɛ nka;\nna ma nnompe a woabubuo no nni ahurisie.\nna pepa mʼamumuyɛ nyinaa.\n10Ao Onyankopɔn, bɔ akoma a emu teɛ wɔ me mu,\nna ma me honhom foforɔ a ɛdi wo nokorɛ.\n11Mpamo me mfiri wʼanim\nna ɛnyi wo Honhom Kronkron mfiri me mu.\n12Fa wo nkwagyeɛ mu anigyeɛ no ma me bio\nna ma me ɔsetie honhom a ɛbɛkura me.\n13Afei mɛkyerɛ nnebɔneyɛfoɔ wʼakwan,\nna amumuyɛfoɔ bɛsane aba wo nkyɛn.\n14Ao Onyankopɔn, gye me firi mogya ho afɔdie mu.\nOnyame a wogye me nkwa,\nna me tɛkrɛma bɛto wo tenenee ho dwom.\n15Ao Awurade, bue mʼano fafa,\nna mede mʼano bɛpae mu aka wʼayɛyie.\nwʼani nnye ɔhyeɛ afɔdeɛ ho.\n17Onyankopɔn afɔdeɛ a ɔpɛ yɛ honhom a abotoɔ.\nworempo ahonu ne ahobrɛaseɛ akoma.\n18Ao Onyankopɔn, ma Sion nya nkɔsoɔ wɔ wʼanigyeɛ mu;\nna to Yerusalem afasuo.\n19Afei afɔrebɔ a ɛho teɛ bɛba,\nɔhyeɛ afɔdeɛ a ɛdi mu a ɛbɛsɔ wʼani;\nna wɔde anantwinini bɛbɔ afɔdeɛ wʼafɔrebukyia so.\nASCB : Nnwom 51


1 Mose 2 AKCB - Matteus 2 LB\n1Eyi ne ɔkwan a Onyankopɔn faa so bɔɔ ɔsoro ne asase ne nea ɛwɔ mu nyinaa.\n2Eduu da a ɛto so ason no, na Onyankopɔn awie nnwuma a ofii ase yɛe no nyinaa. Enti da a ɛto so ason no, ogyee nʼahome. 3Enti Onyankopɔn hyiraa da a ɛto so ason no, na ɔtew ho, efisɛ saa da no na Onyankopɔn gyee nʼahome fii adebɔ nnwuma no nyinaa mu.\n4Eyi ne ɔsoro ne asasebɔ ho asɛm. Bere a Awurade Nyankopɔn bɔɔ ɔsoro ne asase no.\n5Na afifide biara nni asase so, na wuram nnua biara nso nni hɔ. Efisɛ, na Awurade Nyankopɔn mmaa osu ntɔɔ wɔ asase so, na onipa nso nni asase so a ɔbɛyɛ so adwuma. 6Nanso nsuti puepue fifii asase mu bɛfɔw asase ani nyinaa. 7Awurade Nyankopɔn de asase no so dɔte nwen onipa, na ɔhomee nkwa home guu ne hwenem, maa onipa no bɛyɛɛ ɔteasefo.\n8Afei Awurade Nyankopɔn yɛɛ turo wɔ Eden apuei fam, na ɛhɔ na ɔde onipa a ɔnwen no no tenae. 9Awurade Nyankopɔn maa nnua ahorow nyinaa fifi fii asase no mu; nnua a ɛyɛ fɛ na wodi. Na nkwa dua ne papa ne bɔnehu dua sisi turo no mfimfini.\n10Na asu sen fii Eden bɛfɔw turo no mu afifide no; efi hɔ a, na saa asu no mu apaapae ayɛ nsubɔnten anan. 11Wɔtoo asu a apaapae no mu nea edi kan no din Pison. Na ɛkɔntɔn fa Hawila asase a sikakɔkɔɔ wɔ so no so nyinaa. 12Na saa asase no so sikakɔkɔɔ ye. Na ɛhyɛ a ɛyɛ huam ne apopobibiribo nso wɔ hɔ. 13Asubɔnten a ɛto so abien no din de Gihon. Na ɛno ara na ɛkɔntɔnkɔntɔn fa Kus2.13 Kus—Ɛyɛ Hebri asɛm a ɛkyerɛ ɔmantam te sɛ Sudan anaa Etiopia a ɛwowɔ Apam Dedaw mu no nyinaa. Asubɔnten a wɔbɔ din wɔ ha yi yɛ Nil. Ebinom nso ka se Kus wɔ Mesopotamia. asase ho nyinaa. 14Asu a ɛto so abiɛsa no, na wɔfrɛ no Tigris a ɛsen kɔ asase kɛse Asiria apuei fam no. Asu a ɛto so anan no nso, na wɔfrɛ no Eufrate.\n15Awurade Nyankopɔn faa onipa no de no kɔtenaa Eden turo mu hɔ sɛ ɔnyɛ mu adwuma, na ɔnhwɛ so. 16Na Awurade Nyankopɔn bɔɔ onipa no kɔkɔ se, “Wowɔ ho kwan sɛ wudi dua biara so aba wɔ turo yi mu ha; 17nanso wunni ho kwan sɛ wudi papa ne bɔnehu dua no so aba. Da a wubedi no, nea ɛbɛyɛ biara no, wubewu.”\n18Afei Awurade Nyankopɔn kae se, “Enye sɛ onipa nko tena; mɛbɔ ɔboafo a ɔfata no ama no.”\n19Saa bere no na Awurade Nyankopɔn de mfutuma abɔ wuram mmoa ne wim nnomaa nyinaa. Enti, ɔde wɔn brɛɛ onipa sɛ ɔnhwehwɛ din ko a ɔde bɛtoto wɔn; na din a onipa de too abɔde a nkwa wɔ mu biara no, ɛno ara na ɛyɛɛ din a wɔde frɛɛ no. 20Enti onipa totoo nyɛmmoa, wim nnomaa ne wuram mmoa no nyinaa din.\nNanso onipa de, wannya ɔboafo a ɔfata. 21Enti Awurade Nyankopɔn maa onipa daa nnahɔɔ. Bere a onipa daa saa no, oyii ne mfe mu mparow baako, na ɔde honam taree baabi a oyii mparow hɔ no. 22Afei Awurade Nyankopɔn de mfe mu mparow baako a oyi fii onipa mu no bɔɔ ɔbea, de no maa onipa no.\n23Na Adam kae se,\nne me honam bi ni.\nWɔbɛfrɛ oyi ɔbea efisɛ\nɔbarima mu na woyii no fii.”\n24Eyi nti na ɔbarima gyaw nʼagya ne ne na de ne ho kɔbɔ ne yere ho sɛnea wɔn baanu no bɛyɛ nnipa koro.\n25Saa bere no, na ɔbarima ne ne yere nyinaa ho da hɔ, nanso na wɔmfɛre.\nAKCB : 1 Mose 2


Ana Jehovah Adasefo Wɔ Mbra A Ɔfa Nantsew A Odzi Awar Enyim Ho?\nKENKAN WƆ Afrikaans Albanian Amharic Arabic Armenian Armenian (West) Azerbaijani Azerbaijani (Cyrillic) Bashkir Basque Bassa (Cameroon) Batak (Toba) Bislama Boulou Brazil Mmum Kasa Bulgarian Cambodian Catalan Cebuano Chavacano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Chol Cibemba Cinyanja Colombia Mmum Kasa Croatian Czech Danish Dutch Efik English (Borɔfo) Estonian Ewe (Awona) Faroese Fijian Finnish Fon French Ga (Nkran Kasa) Galician Georgian German Greek Guarani Gun Haitian Creole Hausa Hebrew Hiligaynon Hungarian Iban Igbo Iloko Indonesian Isoko Italian Japanese Javanese Kabiye Kabyle Kachin Karen (S'gaw) Kazakh Kazakh (Arabic) Kimbundu Kinyarwanda Kirghiz Kirundi Korean Lingala Lithuanian Macedonian Malagasy Malay Malayalam Maltese Mam Mauritian Creole Mazatec (Huautla) Mfantse Mingrelian Myanmar Nahuatl (Central) Nahuatl (Huasteca) Nahuatl (Northern Puebla) Nepali Ngabere Nias Norwegian Nzema Oromo Pangasinan Papiamento (Curaçao) Persian Polish Portuguese Portuguese (Portugal) Punjabi Quechua (Cuzco) Rarotongan Romanian Russia Mmum Kasa Russian Sepedi Serbian Serbian (Roman) Setswana Shona Sinhala Slovak Slovenian Solomon Islands Pidgin Spanish Spanish Mmum Kasa Sunda Swahili Swedish Tagalog Tahitian Tajiki Tankarana Tarascan Tatar Telugu Tetun Dili Thai Tigrinya Tiv Tojolabal Tongan Totonac Tsonga Turkish Turkmen Tzeltal Tzotzil Uighur (Cyrillic) Ukrainian Urdu Uzbek Uzbek (Roman) Valencian Venda Vezo Vietnamese Welsh Xhosa Yoruba (Alata) Zapotec (Isthmus) Zapotec (Lachiguiri) Zulu\nJehovah Adasefo gye dzi dɛ ngyinadonsɛm nye ahyɛdze ahorow a ɔwɔ Bible mu no botum aboa hɛn ma yeesi gyinae ahorow a no do bɛba hɛn mfaso na aasɔ Nyankopɔn enyi. (Isaiah 48:17, 18) Nnyɛ hɛn na yɛhyehyɛɛ ngyinadonsɛm nye ahyɛdze ahorow yi, naaso yɛdze bɔ hɛn bra. Susu mbrɛ iyinom mu bi fa nantsew a odzi awar enyim no ho. *\nAwar yɛ nkabɔmu a ɔtsena hɔ dabaa. (Matthew 19:6) Osiandɛ Jehovah Adasefo bu nantsew a odzi awar enyim dɛ ɔyɛ anamɔn a obi tu ma okowie awar mu ntsi, yebu no dɛ ɔyɛ enyibersɛm.\nNantsew a odzi awar enyim no wɔ hɔ ma hɔn a woenyinyin a wobotum awar nkotsee. Hɔn a wɔtse dɛm no ‘asõ awar’ anaa mber a hɔn nda ho nkãtse ano yɛ dzen no etwa mu.—1 Corinthfo 7:36.\nHɔn a wɔwɔ ho kwan dɛ wɔwar nkotsee na wobotum dze hɔnho ahyɛ nantsew a odzi awar enyim mu. Wɔ Nyankopɔn enyiwa do no, sɛ obi gyaa awar wɔ mbra kwan do a, ɔnnkyerɛ dɛ obotum awar bio, osiandɛ ne gyinapɛn nye dɛ gyedɛ ndwamanyɛ nkotsee na obi botum egyina do egyaa awar na wɔaasan awar bio.—Matthew 19:9.\nWɔahyɛ Christianfo a wɔpɛ dɛ wɔwar no dɛ wɔnwar hɔn nyɛnko gyedzinyi nkotsee. (1 Corinthfo 7:39) Jehovah Adasefo bu dɛm ahyɛdze yi dɛ ɔrennkã obi a ɔgye hɛn gyedzi ahorow no to mu kɛkɛ ho asɛm, na mbom ɔrekã obi a ɔdze dɛm gyedzi ahorow yi bɔ ne bra na woenuma no dɛ Ɔdasefo no ho asɛm. (2 Corinthfo 6:14) Ofi tsetse na Nyankopɔn ama n’asomfo akwankyerɛ dɛ wɔnwar obi a wɔnye no wɔ gyedzi kor. (Genesis 24:3; Malachi 2:11) Mfaso wɔ dɛm ahyɛdze yi do, dɛ mbrɛ ndɛber yi mu nhwehwɛmufo so ebohu no. *\nƆsɛ dɛ mbofra tsie hɔn awofo. (Mbɛbusɛm 1:8; Colossaefo 3:20) Wɔ hɔn a wɔda ho nye hɔn awofo tse no afamu no, hɔn awofo gyinaesi a ɔfa nantsew a odzi awar enyim a wobedzi do no kã dɛm ahyɛdze yi ho. Ibi nye mfe a ɔsɛ dɛ obi dzi ansaana ɔdze noho aahyɛ nantsew a odzi awar enyim mu, nye dza wɔbɛma hɔn ho kwan ma wɔdze hɔnho ahyɛ mu so.\nWɔ Kyerɛwnsɛm no akwankyerɛ ase no, Adasefo no ankasa botum apaw dɛ bi a wɔdze hɔnho bɛhyɛ nantsew a odzi awar enyim mu anaa wɔnnkɛyɛ, nye obi a wɔbɛpɛ dɛ wɔnye no yɛ nhyɛhyɛɛ yi. Iyi nye ngyinadosɛm yi hyia: “Na obiara bɔsoa nankasa n’adzesoa.” (Galatiafo 6:5) Iyi nyina mu no, sɛ ɔba no wɔ nantsew a odzi awar enyim mu a, nyimpa pii fi nyansa mu hwehwɛ afotu fi Adasefo a wɔwɔ suahu na wɔwɔ afofor ho adwempa no hɔ.—Mbɛbusɛm 1:5.\nNdzeyɛɛ ahorow pii a ɔbatabata nantsew a odzi awar enyim ho no yɛ bɔn a enyiber wɔ mu ankasa. Dɛ nhwɛdo no, Bible no hyɛ hɛn dɛ yɛntwe hɛnho mfi ndwamanyɛ ho. Nnyɛ nda mu nkitahodzi nkotsee na ɔkã ahyɛdze yi ho, na mbom efifidze ahorow bi so a ɔkɔ do wɔ hɔn a wɔnnyɛ awarfo ntamu, tse dɛ obi ne banyin anaa ne basia ho a wɔbɔgor ho anaa wɔbɛtafer, anaaso obi tun a wɔfa. (1 Corinthfo 6:9-11) Mpo, hɔn a wɔnnyɛ awarfo a wosusuo hɔnho mu dze kenyan nda ho akɔndɔ no yɛ “efifidze” a ɔnnsɔ Nyankopɔn enyi. (Galatiafo 5:19-21) Bible no kasa tsia nkɔmbɔdzi a ɔmmfata a “enyiwusɛm” kã ho.—Colossaefo 3:8.\nAkoma no, anaa dza okenyan obi ma ɔyɛ biribi no yɛ ɔdaadaafo. (Jeremiah 17:9) Obotum ama obi dze noho ahyɛ ndzeyɛɛ bi a onyim dɛ ɔnnyɛ mu. Mbrɛ ɔbɛyɛ a nyimpa beenu a wɔdze hɔnho ahyɛ nantsew a odzi awar enyim mu no akoma renndaadaa hɔn no, ɔnnsɛ dɛ hɔn nkotsee tsew hɔn ho kɛhyɛ beebi. Dɛ mbrɛ ɔbɛyɛ a wɔbɛyɛ ahwɛyie no, ɔbɛyɛ papa dɛ wɔnye anyɛnkofo pa bɔbɔ mu ayɛ adze, anaa wɔma obi kã hɔn ho aber biara. (Mbɛbusɛm 28:26) Ɔsɛ dɛ Christianfo esigyafo a wɔrohwehwɛ awar mu hokafo no hu esian a ɔwɔ mu dɛ wɔfa Intanɛt do hwehwɛ awar mu hokafo no, ne tsitsir no obi a wonnyim no yie a wɔnye no bɛyɛ nhyehyɛɛ no.—Ndwom 26:4.\n^ nky. 2 Nantsew a odzi awar enyim no kã mbusua binom amambra ho, naaso binom hɔndze dze ɔnnkã ho. Bible no nnkã dɛ ɔyɛ nhyɛ dɛ yɛdze hɛnho hyɛ nantsew a odzi awar enyim mu anaadɛ ɔno nye ɔkwan kor pɛr a wɔfa do war.\n^ nky. 6 Dɛ nhwɛdo no, asɛm a ɔwɔ nwoma bi a wɔato dzin Marriage & Family Review mu no kãa dɛ, “nhwehwɛmu etsitsir ebiasa a wɔayɛ afa awar a ɔkyɛr ho, (ofitsi mfe 25 kesi 50 na no mboree) no ada no edzi dɛ sɛ awarfo bi kɔ asɔr kor, na hɔn adwen hyia wɔ hɔn som mu gyedzi nye ne nkyerɛkyerɛ ho a, iyinom nye ndzɛmba etsitsir a ɔma awar kyɛr.”—Ɔfã 38, dza odzi kan, nkyekyɛmu 88 (2005).\nEbɛnadze nye nantsew a odzi awar enyim?\nNantsew a odzi awar enyim yɛ anyɛnkofa biara a ɔma nyimpa beenu dze hɔn adwen si pɛ a wɔpɛ hɔnho no do. Obotum akɔ do aber a nyimpakuw bi ehyia anaa nsumaa mu, wɔ petee mu anaa kukuamu. Ibia wobehyia hɔnho, wɔbɛkasa wɔ fon do anaa wɔdze tɛst mɛsegyi bɔmona hɔnho. Jehovah Adasefo mmbu nantsew a odzi awar enyim dɛ adze a wɔyɛ dze gyegye hɔn enyi, na mbom dɛ anamɔn a enyiber wɔ mu a obi tu ma okowie awar mu.\nFa mona Fa mona Ana Jehovah Adasefo Wɔ Mbra A Ɔfa Nantsew A Odzi Awar Enyim Ho?


Yohane 8 NA-TWI - Ɔbea guamanfo no - Yesu san kɔɔ - Bible Gateway\nYohane 7Yohane 9\nYohane 8 Nkwa Asem (NA-TWI)\n8 Yesu san kɔɔ Bepɔw a Ngo dua pii wɔ so no so. 2 Ade kyee anɔpa no, ɔsan baa asɔrefi. Nnipa bebree baa ne nkyɛn ma ofitii ase kyerɛkyerɛɛ wɔn. 3 Ogu so rekasa no, Yudafo mpanyin ne Farisifo de ɔbea bi a wɔkyeree no sɛ ɔrebɔ aguaman baa n’anim. 4 Wɔka kyerɛɛ Yesu se, “Kyerɛkyerɛfo, yɛkyeree ɔbea yi sɛ ɔrebɔ aguaman, 5 nanso Mose mmara hyɛ yɛn sɛ, ɔbea biara a wɔbɛkyere no saa kwan no so no, ɛsɛ sɛ wosiw no abo. Dɛn na woka wɔ ho?”


Korintofo I 13 NA-TWI - Ɔdɔ - Sɛ mede nnipa ne abɔfo - Bible Gateway\nKorintofo I 12Korintofo I 14\nKorintofo I 13 Nkwa Asem (NA-TWI)\n13 Sɛ mede nnipa ne abɔfo tɛkrɛma kasa na minni dɔ a, na mete sɛ ayowa a ɛregyigye anaa akasae a ɛrewosow. 2 Ebia na mewɔ akyɛde a mitumi ka Asɛmpa no ma ɛka nnipa koma; ebia na mewɔ osuahu ne ntease ma mete ahintasɛm nyinaa; ebia na mewɔ gyidi a ɛma mitumi tutu mmepɔw nanso sɛ minni ɔdɔ a, menka hwee. 3 Metumi de nea mewɔ nyinaa makyɛ na mpo matu me nipadua asi hɔ sɛ wɔnhyew nanso sɛ minni ɔdɔ a, ɛnyɛ me papa biara.


Aso Jehovah Adasefo Wɔ Hɔnankasa Hɔn Bible? | FAQ\nKENKAN WƆ Afrikaans Albanian Amharic Arabic Armenian Armenian (West) Azerbaijani Azerbaijani (Cyrillic) Baoule Bashkir Bassa (Cameroon) Batak (Toba) Bosnian Boulou Brazil Mmum Kasa Bulgarian Cambodian Catalan Cebuano Chavacano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Chol Chuvash Cibemba Corsican Croatian Czech Dangme Danish Digor Dutch Edo Efik English (Borɔfo) Estonian Ewe (Awona) Faroese Fijian Finnish Fon French Ga (Nkran Kasa) Galician Garifuna Georgian German German Mmum Kasa Greek Guarani Gujarati Gun Haitian Creole Hausa Hebrew Hiligaynon Hindi Hungarian Iban Icelandic Igbo Iloko Indonesian Irish Mmum Kasa Isoko Italian Italy Mmum Kasa Japan Mmum Kasa Japanese Javanese Kabiye Kabyle Kachin Kannada Kazakh Kazakh (Arabic) Kekchi Kikaonde Kinyarwanda Kirghiz Kirundi Kisi Kisonge Kongo Korean Krio Kwangali Kwanyama Lingala Lithuanian Low German Malagasy Malay Malayalam Maltese Mam Mapudungun Marathi Maya Mazatec (Huautla) Mende Mfantse Mingrelian Mixe (North Central) Mongolian Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndonga Nepali Nias Norwegian Nzema Oromo Otetela Pangasinan Persian Peru Mmum Kasa Polish Portuguese Portuguese (Portugal) Punjabi Quechua (Ayacucho) Quechua (Cuzco) Rarotongan Romanian Russia Mmum Kasa Russian Samoan Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Solomon Islands Pidgin Spanish Sunda Swahili Swati Swedish Tagalog Tahitian Tajiki Tarascan Tatar Telugu Tetun Dili Thai Ticuna Tigrinya Tojolabal Tok Pisin Tongan Totonac Tsonga Turkish Turkmen Tzeltal Tzotzil Ukrainian Urdu Uzbek Uzbek (Roman) Valencian Venda Vietnamese Wallisian Waray-Waray Welsh Xavante Xhosa Yoruba (Alata) Zapotec (Isthmus) Zapotec (Lachiguiri) Zulu\nAso Jehovah Adasefo Wɔ Hɔnankasa Hɔn Bible?\nJehovah Adasefo dze nkyerɛase pii edzi dwuma dze esũa Bible no. Naaso, wɔ kasa ahorow a wɔakyerɛ New World Translation of the Holy Scriptures no ase akɔ mu no mu no, hɛn enyi gye ho dɛ yɛdze ɔno bɛyɛ edwuma. Siantsir no nye dɛ ɔdze Nyankopɔn ne dzin dzi dwuma, wɔakyerɛ ase pɛpɛɛpɛr, na no mu so da hɔ.\nƆdze Nyankopɔn ne dzin dzi dwuma. Hɔn a wɔayɛ Bible no mu binom mmfa enyimnyam mma ne Kyerɛwfo no. Dɛ nhwɛdo no, Bible nkyerɛase bi bobɔ nyimpa bɔbor 70 bi a wɔboae ma wɔyɛɛ Bible no edzin. Naaso, dɛm Bible kor yi ara yiyi ne Kyerɛwfo, Jehovah Nyankopɔn no ne dzin fifi ne fã biara!\nDza ɔnye iyi bɔ ebira no, mbea mpempem pii a nna Nyankopɔn dzin no hyehyɛ wɔ tsetse nsaano nkyerɛwee no mu no, New World Translation no dze ahyehyɛ beebiara. Naaso, egyinatukuw a wɔbɔɔ mu yɛe no dze, wɔnnda no mufo no hɔn edzin edzi.\nWɔakyerɛ ase pɛpɛɛpɛr. Ɔnnyɛ nkyerɛase biara na ɔda Bible no mu nokwar nkrasɛm no ankasa edzi. Dɛ nhwɛdo no, nkyerɛase bi kyerɛ Matthew 7:13 ase dɛ: “Hom nhɛn abow tseaba no mu, osiandɛ abow a wɔdze kɔ hell no sõ, na ɔkwan a wɔdze kɔ mu no do fa yɛ mberɛw.” Naaso tsetse nsaano nkyerɛwee ankasa no dze kasafua “ɔsɛɛ” na ɔdze dzii dwuma, na nnyɛ “hell.” Binkɔhwɛ a asekyerɛfo no dze kasafua “hell” dzii dwuma osiandɛ wɔgye dzi dɛ wɔbɛyɛ emumuyɛfo ayakayakadze wɔ hellgya mu. Naaso dɛm nsusui no nngyina Bible no do. Ntsi, New World Translation no kyerɛ ase pɛpɛɛpɛr dɛ: “Hom nhɛn abow tseaba no mu, osiandɛ abow a ɔtsɛw na ɔkwan a ɔsõ nye dza wɔdze kɔ ɔsɛɛ mu.”\nNo mu da hɔ. Nkyerɛase papa biara dze, ɔnnyɛ dɛ wɔakyerɛ ase pɛpɛɛpɛr nko, na mbom no mu so da hɔ, na ne ntseasee nnyɛ dzen. Susũ nhwɛdo bi ho hwɛ. Wɔ Romefo 12:11 no, Christiannyi ɔsomafo Paul dze asɛmfua bi yɛɛ edwuma, a dza ɔkyerɛ ankasa nye dɛ “sunsum no nhur.” Osiandɛ dɛm asɛmfua no ntseasee mu nnda hɔ ntsi, New World Translation no kyerɛ ase ma ne ntseasee yɛ mberɛw. Ɔkã dɛ, ɔsɛ dɛ Christianfo “yɛ hyew wɔ sunsum mu.”\nSɛ yɛdze mbrɛ New World Translation no dze Nyankopɔn dzin dzi dwuma, wɔakyerɛ ase pɛpɛɛpɛr, na no mu da hɔ no to nkyɛn a, ɔsan so da nsew wɔ ɔkwan fofor bi do: Wɔkyekyɛ no kwa. Iyi ntsi nyimpa ɔpepem pii tum kenkan Bible no wɔ hɔnankasa hɔn kasaa mu, a hɔn a nkyɛ wonnyi sika a wɔdze bɔtɔ Bible no bi mpo kã ho.\nEbɛnadze Ntsi Na Jehovah Adasefo ayɛ New World Translation?\nEbɛnadze na ɔma dɛm Nyankopɔn Asɛm nkyerɛase yi yɛ soronko?\nBIBLE HO NWOMA HO DWUMADZI\nWɔdze “Nyankopɔn Nsɛm” Krɔnkrɔn Ahyɛ Hɛn Nsa Dɛ Yɛnkyerɛ Ase—Romefo 3:2\nJehovah Adasefo dze Bible nkyerɛase ahorow pii edzi dwuma wɔ mfrenhyia ɔha a abɛsen kɔ mu. Ebɛnadze ntsi na wɔkyerɛɛ Bible no ase kɔr Borɔfo kasa a wɔkã no ndɛ no mu?\nFa mona Fa mona Aso Jehovah Adasefo Wɔ Hɔnankasa Hɔn Bible?\nAso Wɔakyerɛ New World Translation No Ase Pɛpɛɛpɛr?


Yesu De Paradise Bɛba na Wawie N’adwuma | Yesu Asetena\nYesu De Paradise Bɛba na Wawie N’Adwuma\n1 KORINTOFOƆ 15:24-28\nNNWAN NE MMIREKYIE NO, ƐBƐWIE WƆN MU BIARA SƐN?\nNNIPA PII BƐTENA PARADISE WƆ ASASE SO\nYESU AKYERƐ SƐ ƆNE ƐKWAN NO, NOKORƐ NO NE NKWA\nYesu bɔɔ asu no, wanhyɛ n’asɛnka adwuma no ase koraa na ɔtamfo bi tuu n’ani sii ne so sɛ ɔbɛyɛ ara ama wahwe ase. Saa ɔtamfo no ne Ɔbonsam, na ɔde sɔhwɛ ahorow baa Yesu so. Akyiri yi, Yesu kaa saa ɔtamfo no ho asɛm sɛ: “Wiase sodifoɔ no reba. Na ɔnni tumi wɔ me so.”—Yohane 14:30.\n‘Ɔtweaseɛ kɛseɛ, ɔwɔ dada a wɔfrɛ no Ɔbonsam ne Satan’ no, ɔsomafo Yohane nyaa nea ɛda hɔ retwɛn no ho anisoadehu. Ɔhuu wɔ anisoadehu no mu sɛ wɔatu saa ɔtamfo tirimɔdenfo no afiri soro, enti “ne bo afu dendeenden, ɛfiri sɛ ɔnim sɛ ne berɛ a aka yɛ tia.” (Adiyisɛm 12:9, 12) Kristofo a wɔwɔ hɔ nnɛ hwɛ sɛnea nneɛma rekɔ no a, wɔtumi hu sɛ seesei “berɛ a aka yɛ tia” na ɛrenkyɛ wɔde “ɔtweaseɛ no, ɔwɔ dada” no, bɛto amena donkodonko bi mu mfe 1,000. Saa bere no nyinaa, na Yesu redi Onyankopɔn Ahenni so hene.—Adiyisɛm 20:1, 2.\nDɛn na ɛbɛkɔ so wɔ asase a yɛte so yi so saa bere no? Hwannom na wɔbɛnya so atena, na ɛso asetena bɛyɛ sɛn? Yesu aka ne nyinaa akyerɛ yɛn. Yesu maa nnwan ne mmirekyie ho mfatoho de kyerɛɛ sɛnea nneɛma bɛkɔ ama nnipa ahobrɛasefo. Wɔn na ɔde nnwan gyinaa hɔ maa wɔn. Wɔboaa Yesu nuanom wɔ asase so na wɔne wɔn dii no yie. Nnipa abɔnefo nso, Yesu de mmirekyie gyinaa hɔ maa wɔn, na ɔkaa nea ɛda hɔ retwɛn wɔn. Ɔkaa sɛ: “Yeinom [mmirekyie no] bɛfiri hɔ akɔ daa ɔsɛeɛ mu, na wɔn a wɔtene [nnwan] no bɛkɔ daa nkwa mu.”—Mateo 25:46.\nWei ma yɛte asɛm bi a Yesu kae ase. Ɔka kyerɛɛ ɔbɔnefo bi a na ɔsɛn ne nkyɛn no sɛ: “Nokorɛm mese wo nnɛ sɛ, wobɛka me ho wɔ Paradise.” (Luka 23:43) Yesu anka ankyerɛ ɔbɔnefo no sɛ ɔbɛka ne ho wɔ n’Ahenni mu sɛnea bere bi ɔhyɛɛ n’asomafo anokwafo bɔ no. Yesu bɔhyɛ no maa ɔbɔnefo no nyaa anidaso sɛ, daakye ɔbɛtena Paradise,kyerɛ sɛ, turo fɛfɛ bi mu. Ɛno ma yɛhu sɛ nnipa ahobrɛasefo a ɛnnɛ wɔyɛ wɔn ade te sɛ nnwan no bɛnya “daa nkwa” wɔ saa Paradise no mu.\nSɛnea asetena bɛyɛ wɔ asase so no, ɔsomafo Yohane kaa ho asɛm sɛ: “Onyankopɔn ntomadan wɔ adasamma mu, na ɔne wɔn bɛtena na wɔayɛ ne man. Na Onyankopɔn no ara ne wɔn bɛtena. Na ɔbɛpepa wɔn aniwam nisuo nyinaa, na owuo nni hɔ bio, na awerɛhoɔ ne esũ ne yea nso nni hɔ bio. Kane nneɛma no atwam.”—Adiyisɛm 21:3, 4.\nSɛ ɔbɔnefo yi bɛnya Paradise no mu atena a, gye sɛ wɔnyane no fi awufo mu. Nanso ɛnyɛ ɔno nko ara na wɔbɛnyane no.Asɛm bi a Yesu kae ma yɛhu saa. Ɔkaa sɛ: “Dɔn no reba a wɔn a wɔwɔ nkaeɛ ada mu nyinaa bɛte ne nne na wɔafiri adi; wɔn a wɔyɛɛ papa no bɛkɔ nkwa wusɔreɛ mu, na wɔn a wɔyɛɛ akyiwadeɛ no akɔ atemmuo wusɔreɛ mu.”—Yohane 5:28, 29.\nAsomafo anokwafo no ne nnipa kakraa bi a wɔbɛkɔ akɔka Yesu ho no, dɛn na wɔrekɔyɛ wɔ soro hɔ? Bible ka sɛ: “Wɔbɛyɛ Onyankopɔn ne Kristo asɔfoɔ, na wɔne no bɛdi hene mfeɛ apem.” (Adiyisɛm 20:6) Wɔn a wɔne Kristo bɛkɔ akɔdi hene no, wɔyɛ mmaa ne mmarima a wɔatena asase so pɛn. Enti sɛ wɔkɔ soro kɔdi asase so hene a, wɔbɛnya ahummɔborɔ ama nnipa na wɔate wɔn ase.—Adiyisɛm 5:10.\nSaa bere no, Yesu ne ne mfɛfo ahemfo no de Yesu agyede afɔre no bɛyɛ nnipa anokwafo ho adwuma wɔ asase so, na wɔbɛyi bɔne a Adam de woo yɛn no afiri hɔ. Mfiase no, Onyankopɔn kaa sɛ Adam ne Hawa nwo nhyɛ asase so ma na wɔn ani nnye. Afei deɛ saa asɛm no bɛba mu. Saa bere no, owuo a Adam bɔne akɔfa aba no mpo bɛfiri hɔ.\nWeinom nyinaa ba mu a, ɛbɛkyerɛ sɛ Yesu awie adwuma a Yehowa de ahyɛ ne nsa no. Sɛ Yesu Mfirihyia 1,000 Ahenni no ba awiei a, ɔbɛdane Ahenni no ne nnipa a bɔne nni wɔn ho bio no ama n’Agya. Wei kyerɛ Yesu ahobrɛase. Ɔsomafo Paulo kaa ho asɛm sɛ: “Sɛ [Ɔba no nya] de nneɛma nyinaa gu ne nan ase a, afei Ɔba no ara nso de ne ho bɛhyɛ Deɛ ɔde nneɛma nyinaa hyɛɛ n’ase no ase, na Onyankopɔn ayɛ adeɛ nyinaa ama obiara.”—1 Korintofoɔ 15:28.\nNea yɛaka yi nyinaa ma yɛhu pefee sɛ Yesu nyɛ nipa ketewa wɔ Onyankopɔn nhyehyɛe mu. Sɛ Yesu hwɛ ma Onyankopɔn apɛde nyinaa yɛ hɔ a, ɛbɛkyerɛ sɛ asɛm a Yesu ka faa ɔno ara ho no yɛ nokware. Ɔkaa sɛ: “Mene ɛkwan no ne nokorɛ no ne nkwa.”—Yohane 14:6.\nDɛn na ɛda hɔ retwɛn ɔtamfo Bonsam?\nHwannom na wɔbɛnya Paradise atena? Ɛhɔ asetena bɛyɛ sɛn?\nMfirihyia apem no bɛkɔ n’awiei no, na Yesu ayɛ adwuma bɛn? Ɔwie a, dɛn na ɔbɛyɛ?